hotchpotch/miracl-hf-unified huggingface dataset:
সী কায়াক
সী কায়াক অথবা ভ্রমণ করার জন্য কায়াক হল একধরণের ছোট নৌকা যা বৈঠা বা লগি ব্যবহার করে চালানো যায়৷ সাধারণত স্পোর্টস বা খেলার প্রতিযোগিতার উদ্দেশ্যে জলাশয়, নদী, সমুদ্র উপকূল বা সমুদ্রে চালানো হয়৷
সারা বিশ্বে সী কায়াক কয়েক ঘন্টা হতে কয়েক সপ্তাহ পর্যন্ত সমুদ্র ভ্রমণে ব্যবহৃত হয়৷ অন্যান্য প্রয়োজনীয় উপকরণসহ একটি কায়াকে এক থেকে তিন জন চালকের স্থান হতে পারে৷ ভ্রমণের সময় বিভিন্ন প্রয়োজনীয় উপকরণ যেমন খাবার, ক্যাম্পিং গিয়ার, পানি ইত্যাদি বহন করা হয়৷ একজন চালক দ্বারা ব্যবহৃত একটি সী কায়াক সাধারণত ১০ থেকে ১৮ ফুট(৩.০-৫.৫ মিটার) লম্বা হয়৷ অপরদিকে দীর্ঘতম সী কায়াকগুলো ২৬ ফুট(৭.৯ মিটার) পর্যন্ত লম্বা হয়৷ কায়াকগুলো চওড়ায় ২১ ইঞ্চি(৫৩ সে.মি.) হতে ৩৬ ইঞ্চি(৯১ সে.মি.) পর্যন্ত হয়ে থাকে৷
কায়াক তৈরি এবং ব্যবহার শুরুর ইতিহাসের দিকে তাকালে দেখা যাবে এর প্রচলন শুরু হয় কানাডার আলাস্কাতে ব্যবহৃত প্রথমদিককার নৌকা অথবা গ্রীনল্যান্ড এর দক্ষিণ-পশ্চিম উপকূলের এস্কিমোদের সীল মাছ ও সিন্ধুঘোটক শিকারের কাজে ব্যবহৃত নৌকাগুলো৷[১] পূর্বে এ নৌকাগুলোকে বলা হত আইকায়াক৷[২] এগুলো তৈরিতে হালকা কাঠের তক্তা এবং সী লায়ন অথবা সীল মাছের চামড়া ব্যবহার করা হত৷ প্রত্নতত্ত্ববিদরা ৪০০০ বছর পূর্বে সী কায়াক ব্যবহারের প্রমাণ খুঁজে পেয়েছেন৷[৩] কাঠের তক্তা ও চামড়ার দ্বারা তৈরি এসব কায়াক ১৯৫০ সালে যেসময় ফাইবারগ্লাস বোট চালু না হয়, তার আগ পর্যন্ত বাজার নিয়ন্ত্রন করত৷ রোটোমোল্ডেট প্লাস্টিক কায়াক ব্যবহার প্রথম শুরু হয় ১৯৮৪ সালে৷
আধুনিক সী কায়াক ব্যবহারের উপর নির্ভর করে বিভিন্ন ধাতুর সংমিশ্রণ, নকশা, আকার ইত্যাদিতে সজ্জিত করা হয়৷ আধুনিক সী কায়াক মূলত দুই ধরণের হয়ে থাকে৷ আধুনিক ফোল্ডিং কায়াকগুলো তৈরিতে ফ্রেম হিসাবে অ্যাশ বা বার্চ কাঠ কিংবা তার বদলে অ্যালুমিনিয়াম ধাতু এবং সীল মাছের চামড়ার বদলে পানিরোধী সিনথেটিক তন্তু ব্যবহার করা হয়ে থাকে৷ অপরদিকে রিগিড কায়াকগুলো তুলনামূলকভাবে অনমনীয় এবং দৃঢ়৷
বেশিরভাগ সী কায়াকগুলো আকৃতিতে ১২ থেকে ২৪ ফুট(৩.৬৬ থেকে ৭.৩২ মিটার) পর্যন্ত হয়ে থাকে৷ বড় আকৃতির কায়াকগুলো সাধারণত দুই জন কিংবা তিনজন যাত্রী বহনের উপযোগী করে তৈরি করা৷ অন্যদিকে প্রচলিত সী কায়াকগুলো চওড়ায় সাধারণত ১৮ ইঞ্চি থেকে ৩২ ইঞ্চি(৪৫৭ থেকে ৮১৩ মিলিমিটার) হয়ে থাকে৷
বর্তমান সময়ের অধিকাংশ কায়াকই ফাইবারগ্লাস, রোটোমোল্ডেড পলিথিন, থার্মোফর্মড প্লাস্টিক, ব্লো মোল্ডেড পলিথিন অথবা কার্বন কেভলার দিয়ে তৈরি৷ এছাড়া কার্বন ফাইবার এবং ফোম কোর ইত্যাদি বস্তুও ববহর করা হয়৷ কিছু কিছু কায়াক প্লাই উড অথবা উড স্ট্রিপ ফাইবার গ্লাস দ্বারা আবৃত করার মাধ্যমে হাতে তৈরি করা হয়৷
কায়াক চালানোর সময় পাল ব্যবহারের মাধ্যমে একজন চালক আরও অধিক সুবিধা পেতে পারে৷ প্যাডেল ব্যবহার না করে পাল ব্যবহারের মাধ্যমে কায়াক ভ্রমণ বা চালনা করা যেতে পারে৷ আবহাওয়া অনুকূলে থাকলে পাল ব্যবহারের মাধ্যমে একজন কায়াক চালক আরও অধিক গতি এবং অন্যান্য সুবিধা লাভ করতে পারে৷
বিনোদনের লক্ষ্যে কিংবা বন্যপ্রাণী পর্যবেক্ষনের উদ্দেশ্যে সপ্তাহব্যাপী এ ধরণের ট্রিপ পরিচালিত হয়ে থাকে৷ আধুনিক সী কায়াকগুলোতে যন্ত্রপাতি বা উপকরণ বহণের জন্য পর্যাপ্ত জায়গা থাকে৷ তাই প্রয়োজনীয় যন্ত্রপাতি নিয়ে এ ধরণের ট্রিপ পরিচালনা করা হয়ে থাকে৷
সার্ফ কায়াকিং এর জন্য কায়াক চালনা এবং সার্ফিং করা, উভয়টিরই অভিজ্ঞতা থাকতে হয়৷ আধুনিক অনেক কায়াকই এ ধরণের স্পোর্টস এর জন্য বিশেষভাবে তৈরি করা হয়ে থাকে৷
সী ফিশিং বা সমুদ্রে মাছ ধরার কাজেও কায়াক ব্যবহার করা হয়ে থাকে৷ অনেকেই শখের বশে এ ধরণের কায়াকিং করে থাকে৷
জরিনা খয়ের
জরিনা খয়ের(বৈজ্ঞানিক নাম: "Elymnias Vasudeva(Moore)") এর প্রজাতির মাঝারী আকারের প্রজাপতি। এরা নিমফ্যালিডি পরিবার এবং স্যাটায়রিনি উপগোত্রের সদস্য। বন্যপ্রাণ সংরক্ষণ আইন অনুসারে এই প্রজাতি তফ্‌সিল ২ এর তালিকার অন্তর্ভুক্ত।
জরিনা খয়ের এর প্রসারিত অবস্থায় ডানার আকার ৮০-৯০মিলিমিটার দৈর্ঘ্যের হয়।
এরা সাধারনত খুব মন্থর গতিতে ওড়ে। তবে বিরক্ত হলে এরা দ্রুত উড়তেও পাড়ে। জলের কাছে এবং বালুকাময় নদীর পাড়ে এদের দেখা যায়।
টোকিও উপসাগর
টোকিও উপসাগর হল হোনশু দ্বীপ এর পূর্ব অংশে প্রশান্ত মহাসাগর এর সম্প্রসারিত অংশ।এই উপসাগর এর তীরে টোকিও মহানগর ও টোকিও বন্দর অবস্থিত।এই উপসাগরটি একটি সংকির্ণ জল পথ দ্বারা প্রশান্ত মহাসাগর এর তীরে অবস্থিত।এই উপসাগরটি উত্তর থেকে দক্ষিণ দিকে লম্বা ।
উপসাগরটি টোকিও বন্দরের জন্য খুবই গুরুত্ব পূর্ন।এই বন্দরও উপসাগর টোকিও তথা জাপান এর অর্থনীতির উপর গভীর প্রভাব ফেলে।
টোকিও উপসাগরটি হোনশু দ্বীপ এর পূর্ব তীরে অবস্থান করছে।এটি ৩৫.২৫ ডিগ্রী থেকে ৩৫.৪১ ডিগ্রী উত্তর এবং ১৩৯.৪৭ ডিগ্রী থেকে ১৩৯.৭৮ ডিগ্রী পূর্বের মধ্যে উপসাগরটি অবস্থিত।
টোকিও উপসাগর এর মোট আয়তন হল ১ হাজার ৫০০ বর্গ কিলোমিটার বা ৫৮০ বর্গ মাইল।এটি উত্র থেকে দক্ষিণ দিকে লম্বা ।এর গভীরতম স্থানের গভীরতা ৭০ মিটার ২৩৩.৩৪ ফুট এবং গড় গভীরতা ৪০ মিটার বা ১৩৩.৩৩ ফুট।এই উপসাগরটি একটি জলপথ দ্বারা প্রশান্ত মহাসাগর এর সঙ্গে যুক্ত।এই উপসাগর এর উপকূল ভাগ খুবই ভগ্ন প্রকৃতির।ফলে এই উপসাগর এর তীরে সহজেই বন্দর গড়ে তোলা সম্ভব।এই উপসাগর এর তীরে বহু মৎস বন্দর রয়েছে।টোকিও উপসাগর এর মাঝে সারুশিমা দ্বীপ অবস্থান করছে।
এই উপসাগরে জাপান এর কিছু নদী বা নদমিলিত হয়েছে।এই নদী গুলি হল - এরা নদী, ইডো নদী, ওবিটসু পনী ও য়োরো নদী।
টোকিও উপসাগর এর তীরে টোকিও বন্দর হল জাপান এর হোনশু দ্বীপ এর প্রধান ও বৃহত্তম বন্দর।এটি জাপান এর বৃহত্তম বন্দর গুলোর মধ্যে অন্যতম।বন্দরটি টোকিও উপসাগর এর তীরে অবস্থিত।বন্দরটি টোকিও শহর এর পণ্য পরিবহন করে থাকে।এছাড়া এই বন্দর দিয়ে বৃহত্তর হোনশু দ্বীপ এর পণ্য দ্রব্য পরিবহন করা হয়।বন্দরটি বিশ্বের বেশির ভাগ বন্দরের সঙ্গে যুক্ত এবং এই বন্দর থেকে ওই সব বন্দরে পণ্যবাহী জাহাজ চলাচল করে।বন্দরটির গভীরতা ১০ মিটার বা ৩১ ফুটের বেশি।বন্দরটি হোনশু দ্বীপের পূর্ব দিকে অবস্থিত।প্রাচীন সময় থেকেই এই বন্দরটি জাপান এর সমুদ্র বাণিজ্যে নেতৃত্ব দিচ্ছে।বন্দরটি বছরে ৪৫ লক্ষ কন্টেইনার পরিবহন করে এবং ২০০ মিলিয়ন টন কার্গো পণ্য পরিবহন করছে।বন্দরটি মোট ৬৩ বর্গ কিলোমিটার এলাকা নিয়ে গড়ে উঠেছে।এর মধ্যে ৫২.৫ বর্গ কিলোমিটার এলাককা পোতাশ্রয় ও বাকি ১০.৫ বর্গ কিলোমিটার স্থল ভূমি। টোকিও বন্দরে মোট ৩০ হাজার কর্মী নিযুক্ত রয়েছে। বন্দরটিতে মোট ২০৫ টি জেটি চালু রয়েছে।বন্দরটিতে কন্টেইনার পণ্য ও কার্গো পণ্য পরিবহনের সুষ্ঠ ব্যবস্থা রয়েছে।বন্দরটিতে যাত্রী পরি বহনের পৃথক টার্মিনাস রয়েছে।
নাজাফ
নাজাফ () ইরাকের একটি শহর। এই শহর বাগদাদ থেকে ১৬০ কিমি (প্রায় ১০০ মাইল) দক্ষিণে অবস্থিত। ২০১৩ সালে এখানকার জনসংখ্যা ছিল প্রায় ১০,০০,০০০। এটি নাজাফ প্রদেশের রাজধানী। এই শহরকে শিয়াদের তৃতীয় পবিত্র স্থান হিসেবে বিবেচনা করা হয়। এটি শিয়া বিশ্বের আধ্যাতিক রাজধানী ও ইরাকের শিয়া রাজনীতির কেন্দ্র।
শিয়া মতাবলম্বীদের নিকট নাজাফ পবিত্র হিসেবে বিবেচিত হয়। এখানে চতুর্থ খলিফা আলি ইবনে আবি তালিবের মাজার থাকায় নাজাফ বিখ্যাত। শিয়া মতাবলম্বীরা তীর্থস্থান হিসেবে নাজাফ সফরে আসে। আলির মাজার অবস্থিত হওয়ায় ইমাম আলি মসজিদ শিয়াদের নিকট ইসলামের তৃতীয় পবিত্র স্থান হিসেবে বিবেচিত হয়।
ইমাম আলি মসজিদ সোনায় মোড়ানো গম্বুজ সম্বলিত; এছাড়াও এর দেয়ালে আরো অনেক মূল্যবান বস্তু রয়েছে। মসজিদের নিকটে পৃথিবীর সর্ববৃহৎ কবরস্থান ওয়াদিউস সালাম কবরস্থান অবস্থিত। এখানে কয়েকজন নবির কবর আছে বলে বিশ্বাস করা হয়। হাশরের দিন আলির সাথে পুনরুত্থিত হওয়ার জন্য অনেকে মৃত্যুর পর এখানে দাফন হওয়ার ইচ্ছা করে থাকে। কয়েক শতাব্দী ধরে এখানে বিভিন্ন আশ্রয়স্থল, বিদ্যালয়, গ্রন্থাগার ও খানকা গড়ে উঠেছে। রুহুল্লাহ্ খামেনেই ১৯৬৪ থেকে ১৯৭৮ সাল পর্যন্ত নাজাফের মাদ্রাসায় শিক্ষকতা করেছেন।
ইরাক, ইরান ও লেবাননের বিভিন্ন ইসলামি আন্দোলনের অনেক নেতৃস্থানীয় ব্যক্তিত্ব ১৯৭০ এর দশকে নাজাফে পড়াশোনা করেছেন।
নাজাফ মরু জলবায়ুর অঞ্চল। এখানকার বার্ষিক উষ্ণতা ২৩.৬° সেলসিয়াস এবং গড় বৃষ্টিপাত ৯৭মিমি।
নাজাফ অঞ্চল প্রাচীন ব্যবিলন শহর থেকে ৩০ কিমি দক্ষিণে এবং প্রাচীন উর শহর থেকে ৪০০ কিমি উত্তরে অবস্থিত। আব্বাসীয় খলিফা হারুনুর রশিদ ৭৯১ সালের দিকে আলির মাজার হিসেবে এই শহর গড়ে তোলেন।
ইসলামের পূর্বে নাজাফে লোকবসতি ছিল। প্রত্নতাত্ত্বিক আবিষ্কার অনুযায়ী এখানে খ্রিষ্টপূর্বাব্দ থেকে মানুষের বসবাস ছিল। এখানে খ্রিষ্টানদের একটি বড় কবরস্থান রয়েছে।
আলিকে নাজাফে দাফন করা হয়েছিল। পরবর্তীতে খলিফা হারুনুর রশিদ এখানে মাজার নির্মাণ করেন। পরবর্তীতে নাজাফ শহর গড়ে উঠে।
উসমানীয় যুগে নাজাফে আরব বেদুইন গোত্র ও পার্সিয়ান বাহিনীর হামলার ফলে শহর ক্ষতিগ্রস্ত হয়। ১৬শ শতাব্দীতে শহরের জনসংখ্যা ব্যাপকভাবে হ্রাস পায়। মূলত পানি সমস্যার কারণে এই অবস্থার সৃষ্টি হয়।
১৮শ শতাব্দীতে নাজাফ ইরানের আলেমদের শিক্ষাকেন্দ্র হিসেবে গুরুত্বলাভ করে।
১৮শ শতাব্দীতে সৌদিরা শহরে হামলা চালায়। একারণে শহরের চারপাশে প্রতিরক্ষা দেয়াল নির্মিত হয়। পরবর্তীতে এই ব্যবস্থার কারণে একটি সৌদি হামলা প্রতিহত করা সম্ভব হয়েছিল।
১৮০৩ সালে ফোরাত নদীর গতিপথ পরিবর্তনের ফলে পানির সমস্যা দূরীভূত হয়। উসমানীয়রা দীর্ঘ প্রচেষ্টার পর নদীর গতিপথ পরিবর্তনে সক্ষম হয়েছিল। এর ফলে শহরের অবস্থা পূর্বের চেয়ে উন্নত হয়।
১৯১৫ সালে শহরে ব্রিটিশ নিয়ন্ত্রণের পর নাজাফ থেকে উসমানীয়রা বিতাড়িত হয়। ১৯১৮ সালে শেখদের একটি বিদ্রোহে শহরের ব্রিটিশ গভর্নর নিহত হন। প্রতিশোধ হিসেবে ব্রিটিশরা শহর অবরোধ করে এবং পানি সরবরাহ বন্ধ করে দেয়। বিদ্রোহ দমনের পর শেখদের শাসন শেষ হয়ে যায়। অনেক শিয়া আলেম এসময় ইরানে নির্বাসিত হন। তারা কোম শহরকে শিয়া শিক্ষাকেন্দ্র হিসেবে গড়ে তোলেন।
২০০৩ সালে যুক্তরাষ্ট্রের ইরাক আক্রমণের সময় নাজাফ মার্কিন বাহিনীর অন্যতম প্রধান লক্ষ্যবস্তু ছিল। ২০০৩ সালের মার্চের তীব্র লড়াইয়ের সময় শহর অবরুদ্ধ হয় এবং ৩ এপ্রিল শহর দখল করা হয়।
২০০৪ সালের ৪ এপ্রিল মাহদি আর্মি একটি অভ্যুত্থানের অংশ হিসেবে নাজাফের স্প্যানিশ ঘাটিতে হামলা চালায়। অভ্যুত্থানের পর শহরে মার্কিন সেনারা প্রবেশ করে। ২০০৪ সালের আগস্টে মার্কিন ও মাহদি বাহিনীর মধ্যে তীব্র লড়াই শুরু হয়। তিন সপ্তাহ ধরে এই লড়াই চলে এবং জ্যেষ্ঠ আলেম আয়াতুল্লাহ আলি আল-সিস্তানি আলোচনা করার পর লড়াই সমাপ্ত হয়।
মুহাম্মদ আল-তকি
মুহাম্মদ ইবনে আলি ইবনে মুসা (Arabic: محمد ابن علی ابن موسی ) (আনুমানিক এপ্রিল ১২, ৮১১- নভেম্বর ২৯,৮৩৫) ছিলেন নবম শিয়া ইমাম এবং হযরত মুহাম্মদ (দঃ) এর বংশধরও ছিলেন। তাকে আবু জাফর, ইবনে আল-রিদা ("আল রিদার পুত্র"), আল জাওয়াদ ("উদার") এবং আাল-তকি ( "ধার্মিক" )ও বলা হয়ে থাকে। শিয়া মতাবলম্বীরা ইসলাম ধর্ম ও আহলে বায়াতের জন্য তার অবদান অনড়াম্বর অনুষ্ঠানের মাধ্যমে পালন করে থাকে। শিয়া মতাবলম্বীদের মতে, তার স্ত্রী তাকে বিষ প্রয়োগ করেন এবং ২৫ বছর বয়সে তিনি শাহাদাত বরণ করেন।ইমামদের মধ্যে তিনিই খুব অল্প বয়সে শাহাদাত বরণ করেন।
মুহাম্মদ আল-তকি আনুমানিক এপ্রিল ১২, ৮১১ খ্রিস্টাব্দে মদিনায় (সে সময় আব্বাসিয় খিলাফত এর অংশ ছিল) জন্মগ্রহণ করেন। তার পিতার নাম আলি আল-রিদা। তার মাতার নাম এবং বংশ সর্ম্পকে তেমন কিছু জানা যায়নি। মুহাম্মদ ইবনে ইয়াকুব আল-কুলায়িনি এর মতে, তার মা নুবিয়ার, দক্ষিণ মিশর ও উত্তর সুদানের একটি প্রাচীন অঞ্চল, হাবিবি নামক একজনের ক্রীতদাসী ছিলেন।
কারো কারো মতে, তিনি ছিলেন আল-খায়জুরান বিনতে আত্তা, বাইজেন্টাইন সাম্রাজ্যের একজন মহিলা এবং আব্বাসিয় খিলাফতের খলিফা আল মাহাদির স্ত্রী ছিলেন। কেউ কেউ বিশ্বাস করেন মারিয়া আল-কিবিতিয়ার গৃহপরিচারিকা ছিলেন।
নির্মলা রায়
নির্মলা রায় ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
নির্মলা রায় ১৯১৭ সালে ফরিদপুর জেলার উলপুর গ্রামে এক জমিদার পরিবারে জন্মগ্রহণ করেন। তার পিতার নাম মনোরঞ্জন রায়। তার দিদি ছিলেন সুষমা রায়। পিতার আদর্শে প্রভাবিত হয়ে রাজনীতিতে যোগ দেন। ১৯৪৫ সালে ভবেশচন্দ্র সান্যাল সাথে বিবাহ হয়।।
১৯৩৮ সালে আর.এস.পি. দলের সভ্য হন। তিনি ছাত্রী সংগঠনে আত্ননিয়গ করেন। ১৯৩৯ সালে তিনি 'নিখিল বঙ্গ ছাত্র ফেডারেশন' এর ছাত্রী-সাব-কমিটির সভানেত্রী নির্বাচিত হন। ১৯৪২ সালে ৬ সেপ্টেম্বর 'ভারত ছাড়ো' আন্দোলন করতে গিয়ে গ্রেপ্তার হন। ৩ বছরের কারাদণ্ড হয়। ১৯৪৫ সালে মুক্তির পরে আবার দলের সাথে যুক্ত হন।
বাদালিং
বাদালিং () চীনের মহাপ্রাচীরের সবচেয়ে ভ্রমনকারী জায়গা, ইয়ানকিং অঞ্চলের বেইজিং শহর থেকে প্রায় ৮০ কিমি উত্তর-পশ্চিমে, যা বেইজিং পৌরসভার মধ্যে অবস্থিত। প্রাচীরের এই অংশটুকু করা হয় ১৫০৪ সালে মিং রাজবংশের সময়, যা সামরিক ঘাটির কৌশলগত অবস্থানে গুরুত্ত্বপূর্ণ ভূমিকা পালন করে। বাদালিং এর সবচেয়ে উচু জায়গা বেইবালোও (北八樓) যা সমুদ্রপৃষ্ট থেকে প্রায় ১০১৫ মিটার (৩৩৩০ ফিট) উচ্চতায় অবস্থিত। 
বাদালিং মহাপ্রাচীর মিং বংশের শাসনামলে (১৫০৫ সালে) নির্মিত হয়েছিল যা একটি আদেশমূলক এবং কৌশলগত অবস্থানের মাধ্যমে দক্ষিণের জুইয়াংগান গিরিপথ (মহাপ্রাচীরের জুইয়াংগান অংশ) ও বেইজিং শহর রক্ষা করার জন্য।
পরবর্তীতে বাদালিং অংশ সংস্কার করা হয়। ১৯৫৭ প্রথম পর্যটকদের জন্য খুলে দেওয়া হয়। প্রতিবছল মিলিয়ন মিলিয়ন পর্যটক সেখানে ভ্রমন করে এবং খুব অল্পসময়ের মধ্যে সেখানে হোটেল, রেস্টুরেন্ট ও একটি কেব্লকার সহ উল্লেখযোগ্য উন্নয়ন সাধিত হয়। সম্প্রতি বেইজিংয়ের সঙ্গে বাদালিং সংযোগ এর জন্য বাদালিং দ্রুতগমনপথ সম্পন্ন হয়েছে। বেইজিং উত্তর রেলওয়ে স্টেশন থেকে যারা মহাপ্রাচীর দেখতে যেতে চায় তাদের জন্য বেইজিং শহরতলির রেলওয়ে লাইন S2 রয়েছে। বেইজিংয়ের উত্তর রেলওয়ে স্টেশন থেকে বাদালিং স্টেশন পর্যন্ত যাওয়ার জন্য টিকেট কিনা যায়। ৮৭৭ বাসটি ডেসেংমেন বাস স্টেশন এবং বাদালিং (বেইজিং সাবওয়ে এর নীল-লাইন জিশুইতান স্টেশন সংলগ্ন ) মধ্যে ঘন ঘন চলাচল করে।
চীনের ১০ হাজার মাইল মহাপ্রাচীরের শ্রেষ্ঠ অংশ হচ্ছে বাদালিং মহাপ্রাচীর। ১৯৭২ সালের ২৪ ফেব্রুয়ারি যুক্তরাজ্যের তৎকালীন রাষ্ট্রপতি রিচার্ড নিক্সন এবং তার স্ত্রী তাদের ঐতিহাসিক সফরে চীনের উপ-প্রধানমন্ত্রী লি জিয়ান্নিয়ানের সাথে বাদালিং পরিদর্শন করেন।
বাদালিং মহাপ্রাচীর পরিদর্শনে এসে মার্গারেট থ্যাচার, রোনাল্ড রিগ্যান ও মিখাইল গর্বাচেভ সহ বিশ্বের ৮০ জনেরও বেশি রাষ্ট্রপ্রধান বা সরকারপ্রধান তাদের বাণী লিখেছেন।
ব্রিটেনের রাণী দ্বিতীয় এলিজাবেথ লিখেছেন: আমি বিশ্বের অনেক জায়গায় গিয়েছি। এদের মধ্যে মহাপ্রাচীর সবচেয়ে সুন্দর। সাবেক মার্কিন রাষ্ট্রপতি রিচার্ড নিক্সন লিখেছেন: শুধুমাত্র একটি মহান জাতি একটি মহাপ্রাচীর সৃষ্টি করতে পারে।
২০০৮ সালের গ্রীষ্মকালীন অলিম্পিকের নগর রোড সাইক্লিং কোর্সের সমাপ্তি বাদালিং এবং এর রাস্তাগুলোয় ছিল। এই প্রশিক্ষনে এর প্রাচীরের দরজাগুলো অতিক্রম করে যেতে হয়েছে। ২০১৬ সালের ২৯ জুলাই থেকে বাদালিং মহাপ্রাচীর সৈনিক ও প্রতিবন্ধী সৈনিকদের জন্য বিনামূল্য করে দেওয়া হয়।
বানদুং
বানদুং হল ইন্দোনেশিয়া এর জাভা দ্বীর এর পশ্চিম জাভা রাজ্য বা প্রদেশ এর রাজধানী ও বৃহত্তম প্রদেশ।শহরটি জাভা দ্বীপ এর পশ্চিম দিকে অবস্থিত।এই শহর থেকে ইন্দোনেশিয়া এর প্রধান ও রাজধানী শহর জাকার্তা ১৫০ কিলোমিটার বা ৯৩ মাইল দূরে পশ্চিম দিকে অবস্থিত।শহরটি জন সংখ্যার হিসাবে দেশের তৃতীয় বৃহত্তম।এটি দেশের দ্বিতীয় বৃহত্তম মহানগর।এই মহা নগরের জন সংখ্যা ৮.২ মিলিওন বা ৮২ লক্ষের কাছা কাছি।শহরটি এক সময় ডিচ ইস্ট ইন্ডিয়ার অধিনে ছিল।সেই সময় এই শহর থেকে দেশের অন্য অংশ ও রাজধানী জাকার্তার মধ্যে যোগাযোগ রক্ষা করত এই শহর।এই মহানগরীয় শহরটি মোট দুটি পৌর সংস্থা ও ৩৮ টি শহর নিয়ে গঠিত হয়েছে।এই মহানগরটির মোট আয়তন হল ১৮৭৬ বর্গ কিলোমিটার।
বানদুং শহরটি পশ্চিম জাভা রাজ্যের পশ্চিম দিকে অবস্থিত।এটি জাকার্তা শহর থেকে ১৫০ কিলোমিটার দক্ষিণ পূর্বে অবস্থিত।এই শহরটি সমুদ্র সমতল থেকে মোট ৭৬৮ মিটার বা ২৫৬০ ফুট উচ্চতায় অবস্থিত।এই শহর ৬.৫৫ ডিগ্রী উত্তর ও ১০৭.৬ ডিগ্রী পূর্বে অবস্থিত।এই শহরটি জাভা দ্বীপ এর উত্তর তীর ও দক্ষিণ তীর থেকে প্রায় সমান দূরত্বে অবস্থিত।
শহরটি ১৪ শো খ্রিষ্টাব্দ থেকে এই শহর ধীরে ধীরে গড়ে উঠেছে।শহরটি দেশ স্বাধীনতার আগে ডাচ ইস্ট ইন্ডিয়া এর অধিনে ছিল।দেশ স্বাধিন এর পর শহরটির দূরত্ব উন্নয়ন শুরু হয়।শহরের জন সংখ্যাও বাড় তে থাকে।
জন সংখ্যার হিসাবে শহরটি বর্তানে দেশের দ্বিতীয় বৃহত্ত মহানগর ও তৃতীয় বৃহত্ত শহর।আয়তনের হিসাবে শহরটি দেশের দ্বিতীয় বৃহত্ত।এই শহরে মোট ২.৫ মিলিওন মানুষ বসবাস করে এবং মহানগর বা বৃহত্তম বানদুং এলাকায় ৮.২ মিলিওন মানুষ বসবাস করে।
এই শহরটি সড়ক পতের দ্বারা সমগ্র জাভা দ্বীপ এর সঙ্গে ভালো ভাবে যুক্ত রয়েছে।এই শহরটি জাকার্তা এর সঙ্গে ১৫০ কিমি দীর্ঘ মহাসড়ক দ্বারা যুক্ত।
ইন্দোনেশিয়া সরকার দেশের রাজধানী জাকার্তা থেকে বানদুং পর্যন্ত একটি উচ্চগতির রেল পথ নির্মাণের প্রকল্প গ্রহন করেছে।এই জাকার্তা- বানদুং হাইস্পিড রেল পথ বা "জাকার্তা বানদুং উচ্চ-গতির রেল প্রকল্প" হল ইন্দোনেশিয়া এর জাভা দ্বীপ এর পশ্চিম থেকে পূর্ব দিকে পরিকল্পনাধিন একটি উচ্চ গতির রেল পথ।এই রেল পথটি জাভা দ্বীপ এর পশ্চিমে অবস্থিত দেশের রাজধানী জাকার্তা থেকে জাভা দ্বীপের পূর্বের শহর বানদুং পর্যন্ত নির্মাণ করা হবে।ইন্দোনেশিয়া সরকার ২০১০ সালে প্রথম এই প্রকল্পের কথা ঘোষনা করে।কিন্তু পরিকল্পনাটি সফল হয়নি।এর পর ২০১৫ সালে এই প্রকল্প নতুন ভাবে শুরু হয়।এই রেল পথ নির্মাণ প্রকল্পে চিন ও জাপান উভয় দেশই আগ্রহ দেখিয়েছে।দেশ দুটি জাকার্তা থেকে বানদুং পর্যন্ত ১৫০ কিলোমিটার পথে পর্যবেক্ষন করেছে।এর পর জাপান বানদুং থেকে জাভা দ্বীপের পূর্ব অংশের শহর সরাবায়া পর্যন্ত ৭৩০ কিলোমিটার পথ পর্যবেক্ষন করেছে।কিন্তু এই রেল পথ নির্মাণের দায়ীত্ব পায় চিন এর চীনা রেলওয়ে ইন্টারন্যাশনাল ।২০১৬ সালে এই ঘোষনা করে ইন্দোনেশিয়া সরকার।এই রেল পথ ( জাকার্তা থেকে বানদুং) নির্মাণে খরচ ধরা হয়েছে ৫.১৩৫ মার্কিন ডলার।
জাকার্তা-বানদুং হাইস্পিড রেল পথ
সুষমা রায়
সুষমা রায় ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
সুষমা রায় ১৯২৩ সালে ফরিদপুর জেলার উলপুর গ্রামে এক জমিদার পরিবারে জন্মগ্রহণ করেন। তার পিতার নাম মনোরঞ্জন রায়। তার দিদি ছিলেন নির্মলা রায়। পিতার আদর্শে প্রভাবিত হয়ে রাজনীতিতে যোগ দেন। ১৯৪৬ সালে নিরেন্দ্রনাথ চক্রবর্তীর সাথে বিবাহ হয়।
স্কুলে পড়া সময় থেকে আর.এস.পি. দলের সভ্য হন। তিনি কলেজে পড়ার সময় ছাত্রী সংগঠনে আত্ননিয়গ করেন। ১৯৩৯ সালে তিনি 'নিখিল বঙ্গ ছাত্র ফেডারেশন' এর ছাত্রী-সাব-কমিটির সভানেত্রী নির্বাচিত হন। ১৯৪২ সালে আগস্ট-আন্দোলন করতে গিয়ে গ্রেপ্তার হন। ৩ বছরের কারাদণ্ড হয়। ১৯৪৫ এবং ১৯৪৬ সালে ভারতবর্ষে গণ-আন্দোলন ও ছাত্র-বিক্ষোভের সাথে যুক্ত হন। ১৯৪৬ সালে ছাত্রদের মুখপত্র "শ্রীহর্ষ" এর সম্পাদিকা হিসাবে দায়িত্ব পালন করেন।
চীনা রেলওয়ে ইন্টারন্যাশনাল
চীনা রেলওয়ে ইন্টারন্যাশনাল বা চীনা ইন্টারন্যাশনাল কো লিমিটোট হল চীন এর একটি সংস্থা।এই সংস্থা রেলের বিভিন্ন প্রকল্প নির্মাণ করে চলেছে দেশে ও দেশের বাইরে বিভিন্ন দেশে।এই সংস্থাটির হাত ধরেরই চিনে উচ্চগতির বা হাইস্পিড রেল নির্মাণের জোয়ার আসে।এই সংস্থার প্রসার বিশ্ব ব্যাপি।তবে সংস্থাটি দক্ষিণ-পূর্ব এশিয়া ও আফ্রিকা এর বিভিন্ন দেশে বেশি কজ করছে।ইউরোপ এর অনেক দেশেই সংস্থাটি বিভিন্ন প্রকল্পের সঙ্গে যুক্ত রয়েছে।
এই সংস্থানি প্রথম আত্মপ্রকাশ করে ২০০৭ সালে।এর পর সংস্থাটি চিন এর বিভিন্ন উচ্চগতির রেল পথ নির্মাণ করে বাকি বিশ্বকে চমকে দেয়।এর নর বিভিন্ন দেশের সঙ্গে রেল পথ নির্মাণে চুক্তি বদ্ধ হয়।
বেইজিং-থিয়েনচিন আন্তঃনগরী রেলপথ এর নির্মাণ কাজ করেছে "চীনা রেলওয়ে ইন্টারন্যাশনাল"।
বেইজিং থিয়েনচিন আন্তঃনগর রেলপথ" বা "বেইজিং থিয়েনচিন উচ্চগতির রেলপথ" নির্মাণের কথা প্রথম বলা হয় ২০০৫ সালে।এর পর ২০০৬ সালে চীন সরকার এর অনুমোদন দেয়।রেল পথটির নির্মাণ শুরু হকরে চীনা রেলওয়ে ইন্টারন্যাশনার কো লিমিটেট ২০০৭ সালে ।এই নির্মাণ শঘষ হয় ২০০৮ সালে।ওই বছর বেইজিং ও তিয়ানজিন এর মাঝে উচ্চ গতির রেল চাালু হয়।এর ফলে বেইজিং ও চীনা রেলওয়ে ইন্টারন্যাশনাল বা চীনা ইন্টারন্যাশনাল কো লিমিটোট হল চীন এর একটি সংস্থা।এই সংস্থা রেলের বিভিন্ন প্রকল্প নির্মাণ করে চলেছে দেশে ও দেশের বাইরে বিভিন্ন দেশে।এই সংস্থাটির হাত ধরেরই চিনে উচ্চগতির বা হাইস্পিড রেল নির্মাণের জোয়ার আসে।এই সংস্থার প্রসার বিশ্ব ব্যাপি।তবে সংস্থাটি দক্ষিণ-পূর্ব এশিয়া ও আফ্রিকা এর বিভিন্ন দেশে বেশি কজ করছে।ইউরোপ এর অনেক দেশেই সংস্থাটি বিভিন্ন প্রকল্পের সঙ্গে যুক্ত রয়েছে।
ইন্দোনেশিয়ার প্রথম হাইস্পিড রেল পথ এর নির্মিন এর দ্বায়ীত্ব পায় চীনা রেলওয়ে ইন্টারন্যাশনাল।
জাকার্তা- বানদুং হাইস্পিড রেল পথ বা "জাকার্তা বানদুং উচ্চ-গতির রেল পথ" হল ইন্দোনেশিয়া এর জাভা দ্বীপ এর পশ্চিম থেকে পূর্ব দিকে পরিকল্পনাধিন একটি উচ্চ গতির রেল পথ।এই রেল পথটি জাভা দ্বীপ এর পশ্চিমে অবস্থিত দেশের রাজধানী জাকার্তা থেকে জাভা দ্বীপের পূর্বের শহর বানদুং পর্যন্ত নির্মাণ করা হবে।ইন্দোনেশিয়া সরকার ২০১০ সালে প্রথম এই প্রকল্পের কথা ঘোষনা করে।কিন্তু পরিকল্পনাটি সফল হয়নি।এর পর ২০১৫ সালে এই প্রকল্প নতুন ভাবে শুরু হয়।এই রেল পথ নির্মাণ প্রকল্পে চিন ও জাপান উভয় দেশই আগ্রহ দেখিয়েছে।দেশ দুটি জাকার্তা থেকে বানদুং পর্যন্ত ১৫০ কিলোমিটার পথে পর্যবেক্ষন করেছে।এর পর জাপান বানদুং থেকে জাভা দ্বীপের পূর্ব অংশের শহর সরাবায়া পর্যন্ত ৭৩০ কিলোমিটার পথ পর্যবেক্ষন করেছে।কিন্তু এই রেল পথ নির্মাণের দায়ীত্ব পায় চিন এর চীনা রেলওয়ে ইন্টারন্যাশনাল ।২০১৬ সালে এই ঘোষনা করে ইন্দোনেশিয়া সরকার।এই রেল পথ ( জাকার্তা থেকে বানদুং) নির্মাণে খরচ ধরা হয়েছে ৫.১৩৫ মার্কিন ডলার।
এই সংস্থানি প্রথম আত্মপ্রকাশ করে ২০০৭ সালে।এর পর সংস্থাটি চিন এর বিভিন্ন উচ্চগতির রেল পথ নির্মাণ করে বাকি বিশ্বকে চমকে দেয়।এর নর বিভিন্ন দেশের সঙ্গে রেল পথ নির্মাণে চুক্তি বদ্ধ হয়।
থানা
থানা হল একটি "পুলিশ স্টেশন" এবং সেই প্রশাসনিক অঞ্চলটি পুলিশ স্টেশন দ্বারা নিয়ন্ত্রিত। বাংলাদেশে থানা একটি পুলিশি প্রশাসনিক ইউনিট।
ব্যাং ক্বাং কেন্দ্রীয় কারাগার
ব্যাং ক্বাং কেন্দ্রীয় কারাগার() থাইল্যান্ড এর নন্থাবুর প্রদেশের একটি পুরুষ কারাগার। এটি ব্যাংকক থেকে ১১ কিলোমিটার উত্তরে চায়ো ফ্রায়া নদীর তীরে অবস্থিত। এটি থাইল্যান্ডের ‘ডিপার্টমেন্ট অফ কারেকশন’ এর একটি অংশ।
২০০৯ সালে এখানে ৪১৬৩ জন বন্দী ছিল।
এই কারাগারে বহু বিদেশী বন্দী আছে। এটি একটি কঠোর কারাগার যেখানে মৃত্যুদণ্ডপ্রাপ্ত ও দীর্ঘমেয়াদী কারাদণ্ডপ্রাপ্ত বন্দীরা থাকে। প্রত্যেক বন্দীকে এখানে সাজার প্রথম তিন মাস পায়ে শিকল পরে থাকতে হয়। মৃত্যুদণ্ডপ্রাপ্ত বন্দীদের শিকল পায়ে স্থায়ীভাবে ঝালাই করে লাগিয়ে দেওয়া হতো, তবে ২০১৩ সালে এই প্রথা বাতিল করা হয়। ‘দি ডেমেজ ডান’ বইতে ভূতপূর্ব বন্দী ও মাদক পাচারকারী ওয়ারেন ফেলোস বলেন এই কারাগারটি ‘বিগ টাইগার’ নামে থাইদের কাছে পরিচিত ছিল কারণ এরা অপরাধীর সন্ধানে চুপিসারে ঘুরে বেড়াতো আর আটক করতো। ফেলোস এর সহচর পল হাওয়ার্ডও এই কারাগারে সাজার কিছু সময় আটক ছিলেন।
বন্দীরা প্রতিদিন একবাটি ভাত ও তরকারির স্যুপ পেয়ে থাকেন। অন্যান্য খাবার ক্যান্টিন থেকে কিনে খেতে হয়। কারাগারটি ‘চিট ফান্ড’ পদ্ধতিতে পরিচালিত হয়। ক্যান্টিনে প্রত্যেক বন্দীর নিজস্ব অ্যাকাউন্ট আছে। দরিদ্র বন্দীরা খাবার কেনার টাকা আয় করতে ধনী বন্দী ও কারারক্ষীদের বিভিন্ন কাজকর্ম করে থাকে। কিছু পশ্চিমা বন্দী; বিশেষত ব্রিটিশ, আমেরিকান ও কানাডিয়ানরা কিছু অতিরিক্ত মাসিক অনুদান পায়। থাই বন্দীদের লাল চাল ‘খাও ডায়েং’ এবং বিদেশী বন্দীদের সাদা চাল পরিবেশন করা হতো। তবে একসময় এই বৈষম্য রহিত করা হয়। বর্তমানে সকল বন্দীকে একই সাদা চালের ভাত দেওয়া হয়।
২০০৯ সালে ব্যাং ক্বাঙে নয়জন ব্রিটিশ বন্দী ছিল। এদের একজন মিচেল কনেল উত্তেজক নেশাদ্রব্য চোরাচালানের দায়ে ৯৯ বছরের কারাদণ্ড পেয়েছিলেন (যা মৃত্যুদণ্ড হ্রাস করে দেওয়া এবং পরবর্তীকালে কমিয়ে ৩০ বছর করা হয়)। অন্য একজন এন্ড্রু হাওক, হিরোইন পাচারের অভিযোগে ৫০ বছরের কারাদণ্ড লাভ করেন। তিনি পরে ক্ষমা পান এবং কারাগার থেকে মুক্তিলাভ করেন। এন্ড্রু ২০১৩ সালের ফেব্রুয়ারিতে ব্যাং ক্বাং থেকে ছাড়া পান। অন্যদিকে মিচেল কনেলকে অবশিষ্ট সাজা ভোগের জন্য যুক্তরাজ্যে ফেরত পাঠানো হয়। সে যুক্তরাজ্যের বন্দী বিনিময় চুক্তির সাহায্যে সুবিধা লাভ করে।
১৯৯৬ সালে হিরোইন রপ্তানির প্রচেষ্টা করতে গিয়ে লি উইলিয়াম গ্রেপ্তার হন এবং তার ২০০ বছরের কারাদণ্ড হয় (যা পরে কমিয়ে ৯৯ বছর করা হয়)। তিনি দশবছর ধরে শিকলে আবদ্ধ ছিলেন (এর মধ্যে পাঁচ বছর নিঃসঙ্গ কারাবাস) এবং যক্ষ্মায় আক্রান্ত হন। স্বাস্থ্যগত কারণ দেখিয়ে ব্রিটিশ দূতাবাস দ্বিপাক্ষিক বিনিময় চুক্তির মাধ্যমে তার সাজার অবশিষ্টাংশ ব্রিটিশ হেফাজতে স্বাস্থ্যকেন্দ্রে অতিবাহিত করার জন্য আবেদন করে। ২০১১ সালে তাকে যুক্তরাজ্যে ফেরত নেওয়া হয় এবং এইচএমপি রাই হিল কারাগারে একটি খ্রিস্টান ভজনালয়ে পিয়ানোতে স্তবগান বাজানোর কাজ করেন। এসময় তিনি মনোবিজ্ঞানে ডিগ্রিও অর্জন করেন। ১৫ বছর কারাদণ্ড ভোগের পর ২০১৬ সালে সম্রাটের ক্ষমায় তিনি মুক্তিলাভ করেন।
এই কারাগারে থাইল্যান্ডের মৃত্যুদণ্ডপ্রাপ্ত আসামীরা থাকে এবং এখানেই মৃত্যুদণ্ড কার্যকর করা হয়। ২০০৯ সালে এখানে ৭৪৩ জন মৃত্যুদণ্ডপ্রাপ্ত পুরুষ কয়েদী ছিল।
১৯৯৫ সালে এলান জন ডেভিস নামক এক ব্রিটিশ নাগরিক ব্যাং ক্বাঙের মৃত্যুদণ্ডিত আসামীদের মধ্যে অন্যতম ছিলেন। তিনিই থাইল্যান্ডে মৃত্যুদণ্ডে দণ্ডিত প্রথম ইউরোপিয়ান।
ইসলামী পরামর্শদায়ক সমাবেশ
ইসলামী পরামর্শদায়ক সমাবেশ ( "Majles-e Showrā-ye Eslāmī") হচ্ছে ইরানের একটি আইনসভা। এটি ইরানের সংসদ বা ইরানের মজলিস ) বা পিপলস হাউস (خانه ملت) নামেও পরিচিত যা ইরানের জাতীয় বিধানিক বা আইন প্রনয়ণকারী স্বতন্ত্র সংগঠন। সংসদে বর্তমানে ২৯০ জন প্রতিনিধি রয়েছে, যা ২০০০ সালের ১৮ ফেব্রুয়ারির নির্বাচনের পর, পূর্ববর্তী ২৭২ টি সংগ্রহীত আসন থেকে পরিবর্তন করা হয়েছে। সবচেয়ে সাম্প্রতিক নির্বাচন হয়েছে ২৬ ফেব্রুয়ারি, ২০১৬ সালের দিকে এবং নতুন সংসদ উদ্বোধন করা হয়েছে ২৪ মে, ২০১৬ সালে।
ইসলামী বিপ্লবের আগে, "মজলিস" যা ইরানের আইন-সভার নিম্নকক্ষের নাম ছিল যার সময়কাল ছিল ১৯০৬ থেকে ১৯৭৯ সাল পর্যন্ত এবং উচ্চকক্ষ ছিল ব্যবস্থাপক সভা।
এটা ১৯০৬ সালের ইরানের সংবিধান দ্বারা তৈরি করা হয়েছিল এবং প্রথম একত্র আহ্বান করা হয় ৭ অক্টোবর ১৯০৬ সালে (ইরানি ক্যালেন্ডার: ১২৮৫-মেহর -১৩) ,এবং শীঘ্রই শাহ মোহাম্মদ রেজা পাহলভী শাসনাধীন ক্ষমতায় পৌঁছায়। উল্লেখযোগ্য পাহলাভী রাজবংশের অধীনে জাতীয় সংসদ কর্তৃক গৃহীত বিল সমূহের মধ্যে রয়েছে "তেল জাতীয়করণ বিল" (১৫ মার্চ, ১৯৫১) এবং পারিবারিক সুরক্ষা আইন (১৯৬৭), এবং নারীদের মৌলিক অধিকার প্রদান যেমন তালাকের ক্ষেত্রে শিশুদের হেফাজত করা। 
নারীদের ১৯৬৩ সালের পূর্ববর্তী পর্যন্ত ভোট দিতে বা জাতীয় সংসদে নির্বাচিত হওয়া বিষয়ে অনুমতি দেয়া হয়নি। একবিংশের দিকের জাতীয় পরামর্শমূলক সমাবেশ, যা মহিলা প্রতিনিধি অন্তর্ভুক্ত করে এবং এটা কার্যকর ভাবে পরিচালিত হয় ৬ অক্টোবর, ১৯৬৩ সালে।
প্রাক-বিপ্লবে সংসদের শেষ অধিবেশন অনুষ্ঠিত হয় ৭ ফেব্রুয়ারি,১৯৭৯ সালে।
১৯৭৯ সালের ইরানি বিপ্লবের পর ইরান ব্যবস্থাপক সভা বিলুপ্ত করা হয় এবং কার্যকরভাবে গার্ডিয়ান কাউন্সিল দ্বারা প্রতিস্থাপিত করা হয়,আর এইভাবে ইরানের আইনসভা দ্বিকক্ষবিশিষ্ট হয়। ১৯৮৯ সালে সংবিধান পুনর্বিবেচনা করে সংস্কারণ ও সংশোধন করা হয়,এবং জাতীয় পরামর্শদায়ক সমাবেশ হয়ে ওঠে ইসলামী পরামর্শদায়ক সমাবেশে।
ইরানী বিপ্লবের পর থেকে ইরান সংসদের ছয় জন চেয়ারম্যান ছিল। আকবর হাশেমি রাফসানজানি ছিল প্রথম চেয়ারম্যান, ১৯৮০ থেকে ১৯৮৯ সাল পর্যন্ত। এরপর মেহেদি কারবি (১৯৮৯ থেকে ১৯৯২), আলী আকবর নাতেগ নূরী (১৯৯২ থেকে ২০০০), মেহেদী কারবি (২০০০ থেকে ২০০৪), গোলাম-আলী হাদ্দাদ-আদেল (২০০৪ থেকে ২০০৮) এবং আলী লারিজানি ২০০৮ থেকে।
সংসদের ইতিহাস ধরে, "বিশিষ্টদের জন্য একটি ডিবেটিং সভাগৃহ" থেকে "শাহের সরকারি পদাধিকারীর জন্য একটি ক্লাব" এ সংসদ বিবর্তিত হয়েছে বলা হয়।
বর্তমানে, সংসদের মোট সদস্য সংখ্যা ২৯০ জন, যাদের মধ্যে চৌদ্দ অমুসলিম ধর্মীয় সংখ্যালঘুদের প্রতিনিধিত্ব করে (৪.৮%),জনপ্রিয়ভাবে চার বছর মেয়াদের জন্য নির্বাচিত হয়।সংসদে প্রায় ৮% নারী, যখন বৈশ্বিক গড় ১৩%। সংসদ অনাস্থা ভোটের মাধ্যমে মন্ত্রী কে বরখাস্ত করার জন্য জোর করতে পারে এবং অফিসে অসদাচরণের দায়েও রাষ্ট্রপতিকে অভিযুক্ত করতে পারে। যদিও কার্যনির্বাহী সবচেয়ে নতুন আইন প্রস্তাব করে থাকে, তবে সংসদের প্রত্যেক ডেপুটি এছাড়াও আইন পরিচয় করিয়ে দিতে পারে।এছাড়াও ডেপুটি সংশোধনী বিল বিতর্কের জন্য প্রস্তাব করতে পারেন।
জাতীয় সংসদের সংশ্লিষ্ট ব্যক্তিবৃন্দ এক বছরের মেয়াদে সংসদের প্রথম অধিবেশনের সময় তাদের স্পিকার ও ডেপুটি স্পিকার মনোনীত করে। প্রতি বছর, প্রায় মে মাসের দিকে, নতুন স্পিকার নির্বাচন অনুষ্ঠিত হয়।
সংসদের বর্তমান স্পিকার আলী লারিজানি, সঙ্গে প্রথম ডেপুটি স্পিকার মাসউদ পেযেশকিআন এবং দ্বিতীয় ডেপুটি স্পিকার আলী মোতাহারি।
চীনের সাম্রাজ্য
চীনের সাম্রাজ্য চীনের ইতিহাসের কালানুক্রমিক সাম্রাজ্যগুলোর তালিকা।
ইতিহাসে কোন সাম্রাজ্যই সহজ স্বাভাবিকভাবে বিবর্তিত হয়ে অন্য সাম্রাজ্য প্রতিষ্ঠিত হয় নি। সাম্রাজ্যগুলো অন্য কোন সাম্রাজ্য দ্বারা স্থলাভিষিক্ত হয়েছে কিংবা পরাজিত হয়ে নতুন সাম্রাজ্য প্রতিষ্ঠিত হয়েছে। চীনের সাম্রাজ্যগুলোও এই বিবর্তনের নিয়মের বাইরে নয়। ব্যাম্বু অ্যানালস, ক্ল্যাসিকস অব হিস্ট্রি, ইতিহাসের আলেখ্য গ্রন্থ অনুসারে প্রাচীন চীনের প্রথম সাম্রাজ্য হল সিয়া সাম্রাজ্য। সম্রাট ইয়ু দ্য গ্রেট এই সাম্রাজ্য প্রতিষ্ঠা করেন এবং তার পরে উত্তরাধিকারী হিসেবে তার পুত্র সিয়া কির সিংহাসনের আরোহণের মধ্য দিয়ে চীনে সাম্রাজ্য প্রথা শুরু হয়। চীনের পৌরাণিক কাহিনী অনুসারে, সিয়া সাম্রাজ্য মিংতিয়া যুদ্ধের মধ্য দিয়ে বিলুপ্ত হয় এবং শাং সাম্রাজ্য গড়ে ওঠে। সিয়া সাম্রাজ্যকে চীনের প্রথম সাম্রাজ্য বলে অনুমান করা হলেও লিখিত ভাষায় বর্ণিত চীনের প্রাচীনতম সাম্রাজ্য হল শাং সাম্রাজ্য। পরবর্তী সময়ে কচ্চপের খোলসের উপর লিখিত লিপি ওরাকল হাড় থেকে এই সময়ের ইতিহাস জানা যায়। প্রাচীন চীনের তৃতীয় ও শেষ সম্রাজ্য ছিল ঝাও সাম্রাজ্য বা চৌ সাম্রাজ্য। এটি চীনের দীর্ঘতম সাম্রাজ্য। এই সাম্রাজ্য পশ্চিম ও পূর্ব দুই ভাগে বিভক্ত ছিল। পূর্ব ঝাও সাম্রাজ্য আবার শরৎ বসন্ত কাল ও যুদ্ধরত রাজ্য কাল এই দুই সময়কালে বিভক্ত ছিল। যুদ্ধরত রাজ্য কালে সমগ্র চীন সাতটি রাজ্য যুদ্ধে লিপ্ত হয়।
চীনের প্রথম সামন্ততান্ত্রিক সাম্রাজ্য ছিল কিন সাম্রাজ্য। চীনের প্রথম সম্রাট হিসেবে পরিচিত কিন শি হুয়াং ঝাও সাম্রাজ্য সময়ের সাত যুদ্ধরত রাজ্য বিজয় করে সমগ্র চীনকে একত্রিত করেন এবং এই সাম্রাজ্য গড়ে তুলেন। এই সময়ে প্রথম সম্রাট বিভিন্ন যাযাবর সম্প্রদায়ের আক্রমণ থেকে চীনের নিরাপত্তা জন্য চীনের মহাপ্রাচীর নির্মাণ কাজ শুরু করেন। পরবর্তী সাম্রাজ্য হান সাম্রাজ্যকে চীনের অন্যতম শক্তিশালী সাম্রাজ্য হিসেবে ধরা হয়। এসময়ে চীন সমৃদ্ধির শিখরে পৌঁছালে হান সময়কালকে চীনের ইতিহাসের স্বর্ণযুগ বলে অভিহিত করা হয়। এই সাম্রাজ্য সময়ের মধ্যবর্তী সময়ে সিন সাম্রাজ্য প্রতিষ্ঠিত হলে সাম্রাজ্যটি পশ্চিম ও পূর্ব দুই ভাগে বিভক্ত হয়। দ্বিতীয় শতাব্দীর শেষের দিকে পূর্ব হান সাম্রাজ্যের অধিপত্য কমতে থাকে এবং চীন পুনরায় বিভিন্ন অঞ্চলে বিভক্ত হওয়া শুরু করে। এই সময়ে চীন ওয়েই, শু ও য়ু এই তিনটি রাজ্যে বিভক্ত হয়, যা পরবর্তীতে জিন সাম্রাজ্য সময়ে পুনরায় একত্রিত হয়।
পরবর্তী সময়ের চীন আবার উত্তর ও দক্ষিণ সাম্রাজ্যে বিভক্ত হয়ে যায় এবং বিভিন্ন সম্প্রদায় বিভিন্ন অঞ্চলসমূহ শাসন করা শুরু করে। ফলে সমগ্র চীনকে শাসন করার মত একক সাম্রাজ্য ছিল না। পশ্চিম ঝাও সাম্রাজ্য সময়ের পরে এই বিভক্তি লক্ষ্যণীয় হয় এবং গণতান্ত্রিক চীন প্রতিষ্ঠিত হওয়ার পূর্ব পর্যন্ত এই বিভক্তি ও সংযুক্তি চলতে থাকে। চীনের ইতিহাস লেখার ঐতিহ্য অনুসারে প্রত্যেক নতুন সাম্রাজ্য তার পূর্বের সাম্রাজ্যে ইতিহাস লিখত। এই ঘটনা চক্রে বিচ্ছেদ ঘটে সিনহাই বিপ্লবের ফলে কিং সাম্রাজ্যের পতন হলে, এমনকি কিং সাম্রাজ্যের ইতিহাসের খসড়াও চীনের গৃহযুদ্ধের ফলে হারিয়ে যায়।
চেক প্রজাতন্ত্র–চীন সম্পর্ক
চেক প্রজাতন্ত্র—চীন সম্পর্ক বা সাইনো—চেক সম্পর্ক হল চেক প্রজাতন্ত্র এবং গণপ্রজাতন্ত্রী চীনের মধ্যকার দ্বিপাক্ষিক সম্পর্ক। আনুষ্ঠানিকভাবে ১৯৪৯ সালের ৬ই অক্টোবর চেকোস্লোভাকিয়া এবং চীনের মধ্যে এ সম্পর্ক প্রতিষ্ঠিত হয়। ১৯৯৩ সালে চেক প্রজাতন্ত্র প্রতিষ্ঠিত হলে তারা চেকোস্লোভাকিয়ার চুক্তিসমূহও বহন করে। চীন এবং চেক প্রজাতন্ত্রের মধ্যকার সম্পর্ক, বাণিজ্য এবং পর্যটন ১৯৯০-এর দিক থেকে দ্রুত উষ্ণ থেকে উষ্ণতর হতে লাগল এবং ২০১০-এর দিকে অর্থনৈতিক উন্নয়নের ভিত্তিতে চুক্তিও স্বাক্ষরিত হয়।
১৯৪৯ সালের ৬ই অক্টোবর গণপ্রজাতন্ত্রী চীন—চেক প্রজাতন্ত্র সম্পর্ক স্থাপিত হয়; যখন চেক প্রজাতন্ত্র, চেকোস্লোভাকিয়ার সাথে যুক্ত ছিল। চেক প্রজাতন্ত্র ১৯৯৩
সালের ১লা জানুয়ারি একটি স্বাধীন রাষ্ট্র হিসেবে সুপ্রতিষ্ঠিত হয়, এর পরপরই চীনা সরকার কূটনৈতিক সম্পর্ক আরো জোরালো করা হয়। ১৯৯৩ সালে চেকোস্লোভাকিয়ার ভাঙনের পর উভয় পক্ষের সরকারই বেশকিছু চুক্তি স্বাক্ষর করেন এবং পূর্বের চেকোস্লোভাকিয়া যুক্তরাজ্যের সাথে সম্পর্কের কথা স্মরণ করে অধিকতর চুক্তি ও সম্মতির ব্যাপারে একমত হন।
১৯৯৫ সালে দুই দেশের মধ্যকার এ দ্বিপাক্ষিক সম্পর্কে অবনতি ঘটে, যখন চেক প্রজাতন্ত্র লিয়েন চান এবং তাইওয়ানের অন্যান্য সরকারি কর্মকর্তাকে তাদের দেশে রাষ্ট্রীয় সফরে যেতে দিতে সম্মত হয়। চেক প্রজাতন্ত্র "টু-চায়নাস" নীতিকে সমর্থন দেয় এবং জাতিসংঘে তাইওয়ানের পুনঃপ্রবেশকে অনুমোদন দেয়। ১৯৯৬ সালে অবশ্য গণপ্রজাতন্ত্রী চীনের সাথে চেক প্রজাতন্ত্রের সম্পর্ক আবারও ভালো হয়ে ওঠে, এর কারণ চেক তাদের ওয়ান চায়না পলিসিতে ফিরে আসতে সমর্থ হয়।
২০ মে, ২০০৯ সালে চীন এবং চেক প্রজাতন্ত্র তাদের কূটনৈতিক সম্পর্কের ষাট বছর উদযাপন করে। চীনের প্রিমিয়ার ওয়েন জিয়াবো, চেক রাষ্ট্রপতি ভ্যাক্লভ ক্লস এবং চেক প্রধানমন্ত্রী জান ফিশারের সাথে সাক্ষাৎ করে দ্বিপাক্ষিক বাণিজ্য, পরিবেশ সুরক্ষা এবং পারস্পরিক বিশ্বাস প্রভৃতি বিষয় নিয়ে কথা বলেন।
২০১৪ সালের অক্টোবরে চেক রাষ্ট্রপতি মিলোস জেমান চীনের রাষ্ট্রপতি শি জিনপিংয়ের সাথে সাক্ষাৎ করেন। শি দ্বিপাক্ষিক সম্পর্কের এক নতুন সূচনা করার ব্যাপারে তার আগ্রহের কথা জানান। জেমান দুই দেশের মধ্যকার ব্যবসা এবং পর্যটন খাতের উন্নয়নের ব্যাপারে তার আগ্রহের কথা প্রকাশ করেন। জেমান প্রাগ এবং সাংহাইয়ের মধ্যকার সরাসরি ফ্লাইট চালু করার প্রস্তাবও দেন। সেইসাথে চেংড়ু, সিচুয়ানে চেক কনস্যুলেট চালু করার পক্ষে তার ইচ্ছার কথা প্রকাশ করেন। পরবর্তীতে জেমান ব্যাঙ্ক অব চায়নার প্রতিনিধিদল এবং প্রধানমন্ত্রী লি কেকিয়াংয়ের সাথে সাক্ষাৎ করেন।
রাষ্ট্রপতি শি জিনপিং ২০১৬ সালের ২৮ থেকে ৩০শে মার্চ রাষ্ট্রপতি জেমানের আমন্ত্রণে চেক প্রজাতন্ত্র সফর করেন। এই প্রথম গণপ্রজাতন্ত্রী চীনের কোনো রাষ্ট্রপতি চেক প্রজাতন্ত্র সফর করেন। তারা দুই দেশের পারস্পরিক সম্পর্ক উন্নয়ের ব্যাপারে আলোচনা করেন। রাষ্ট্রপতিরা দুই দেশের মধ্যকার কৌশলগত অংশীদারত্বমূলক একটি চুক্তি স্বাক্ষর করেন।
১৯৯৩ সালে চেক প্রজাতন্ত্র একটি স্বাধীন রাষ্ট্র হিসেবে প্রতিষ্ঠিত হবার পর এ দুই দেশের মধ্যকার অর্থনৈতিক বাণিজ্যের পরিমাণ দাঁড়ায় প্রায় ৩৪০ মিলিয়ন মার্কিন ডলার। বছর বছর এ দ্বিপাক্ষিক বাণিজ্য ক্রমশ বৃদ্ধি পেয়েছে। ২০০১ সালে বাণিজ্যের মোট পরিমাণ গিয়ে দাঁড়ায় ৬১৫ মিলিয়ন ইউএস ডলারে।
২০০৭ সালে চীন এবং চেক প্রজাতন্ত্রের মধ্যকার দ্বিপাক্ষিক বাণিজ্যের পরিমাণ হয় ৯.৩ বিলিয়ন ইউএস ডলার। বছরের হিসাবে তা ৬১.৯ শতাংশ বৃদ্ধি পেয়েছে। একই বছর চীন চেক প্রজাতন্ত্রে ৯.২ বিলিয়ন ডলারের পণ্য রপ্তানি করে। ২০০৬ সালে চীন চেক প্রজাতন্ত্রে থেকে ৭০০ মিলিয়ন ডলারের পণ্য আমদানি করে।
নির্বাক বাংলা চলচ্চিত্ৰের তালিকা
কলকাতার বাংলা ভাষা চলচ্চিত্র ইন্ডাস্ট্রি প্রযোজিত নির্বাক বাংলা চলচ্চিত্রসমূহের একটি তালিকা।
আম্বরখানা
সিলেট মহানগরীর প্রাণকেন্দ্রে অবস্থিত একটি গুরুত্বপূর্ণ পয়েন্ট। এর উত্তরে বিমানবন্দর এবং সিলেট আন্তর্জাতিক ক্রিকেট স্টেডিয়াম রয়েছে। এছাড়াও রয়েছে বাংলাদেশের প্রথম চা বাগান 'মালণীছড়া'। দক্ষিণে ৩৬০ আউলিয়ার প্রধান হযরত শাহজালাল ইয়েমেনী রঃ এর মাজার। এছাড়াও আছে সিলেট "সরকারি আলিয়া মাদরাসা"। পুর্বে কৃষি বিশ্ববিদ্যালয় এবং ঐতিহ্যবাহী এম সি কলেজ। পশ্চিমে রয়েছে শাহজালাল বিজ্ঞান ও প্রযুক্তি বিশ্ববিদ্যালয়।
চীন–সামোয়া সম্পর্ক
চীন–সামোয়া সম্পর্ক হল গণপ্রজাতন্ত্রী চীন (পিআরসি) এবং সামোয়া রাষ্ট্রদ্বয়ের মধ্যকার দ্বিপাক্ষিক সম্পর্ক। এ দুই দেশের মধ্যকার সম্পর্ক সর্বদাই উষ্ণ; চীন সামোয়াকে প্রায়শই অর্থনৈতিক সাহায্য দিয়ে থাকে।
সামোয়ায় কার্যরত বর্তমান সামোয়ার রাষ্ট্রদূত হলে মা চনগ্রেন। সামোয়া এখনও চীনে স্থায়ী কূটনৈতিক কর্মকর্তা নিয়োগ দেয়নি, তবে নিয়োগ দেওয়ার ইচ্ছার কথা প্রকাশ করেছে।
প্রজাতন্ত্রী চীন তথা তাইওয়ান এবং গণপ্রজাতন্ত্রী চীনের জন্য ওশেনিয়া সর্বদাই একটি কূটনৈতিক প্রতিযোগিতার কেন্দ্র। ওশেনিয়ার আটটি রাষ্ট্র পিআরসিকে, আর ছয়টি রাষ্ট্র আরওসিকে স্বীকৃতি দিয়ে আসছে। আটলান্টিক তীরবর্তী রাষ্ট্রসমূহ তাদের বৈদেশিক নীতিতে পরিবর্তন আনা মাত্র এই নম্বরে কিছুটা তারতম্য আসে, এবং কূটনৈতিক স্বীকৃতি বেইজিং থেকে তাইপেইতে চলে আসে। "ওয়ান চায়না পলিসি" অনুযায়ী কোনো রাষ্ট্রই দুই চীনের সাথে কূটনৈতিক সম্পর্ক বজায় রাখতে পারবে না। আর এর ফলে আটলান্টিকের ছোট রাষ্ট্রসমূহও পিআরসি এবং আরওসি উভয় রাষ্ট্রের জন্য কূটনৈতিক প্রতিযোগিতার ময়দান। ২০০৩ সালে গণপ্রজাতন্ত্রী চীন প্যাসিফিক আইল্যান্ডস ফোরামের সাথে কূটনৈতিক বন্ধন সুদৃঢ় করার ঘোষণা দেয়। একই সাথে সংস্থাটিকে দেওয়া অর্থনৈতিক সহায়তামূলক কার্যক্রম জোরালো করার কথাও বলেন। একই সাথে পিআরসির প্রতিনিধি ঝউ হোয়েনঝং বলেন, "পিআইএফের উচিত তাইওয়ানের সাথে যেকোনো প্রকার চুক্তি থেকে বিরত থাকে, তা হতে পারে আনুষ্ঠানিক চুক্তি বা মৌখিক।" ২০০৬ সালে গণপ্রজাতন্ত্রী চীনের প্রধানমন্ত্রী ওয়েন জিয়াবো ঘোষণা করেন, যে পিয়ারসি আটলান্টিক দ্বীপরাষ্ট্রসমূহের সাথে তাদের অর্থনৈতিক সহযোগিতা বৃদ্ধি করবে। পিআরসি আরো অর্থনৈতিক সাহায্য দেবে, আটলান্টিকের উন্নয়নশীল রাষ্ট্রসমূহের জন্য শুল্প প্রত্যাহার করে নেবে, ঐ সকল রাষ্ট্রসমূহের বার্ষিক ঋণ দেবে, বিনামূল্যে ম্যালেরিয়া-বিরোধী ঔষধ দেবে এবং দ্বীপরাষ্ট্রসমূহের দুই হাজার সরকারি কর্মকর্তা এবং প্রযুক্তিবিদদের প্রশিক্ষণের ব্যবস্থা করবে। ২০০৬ সালে ওয়েনের মাধ্যমে প্রথমবারের মত কোনো চীনের প্রধানমন্ত্রী আটলান্টিক দ্বীপসমূহে সফরে যায়, যাকে "তাইপেই টাইমস" "চীন এবং তাইওয়ানের মধ্যে একটি দীর্ঘস্থায়ী কূটনৈতিক যুদ্ধ-ময়দান" হিসেবে অভিহিত করে। একইভাবে সাউথ প্যাসিফিক বিশ্ববিদ্যালয়ের প্যাসিফিক স্টাডিজ বিভাগের অধ্যাপক রন ক্রোকম্বে বলেন, "আটলান্টিকে চীনের সফরসংখ্যা অন্য যেকোনো দেশের তুলনায় বেশি"।
১৯৭৬ সাল থেকে সামোয়া গণপ্রজাতন্ত্রী চীনকে স্বীকৃতি দিয়ে আসছে।
২০০৭ সালে পিআরসি সামোয়াকে রঞ্জন রশ্মি (এক্স-রে) পরীক্ষার যন্ত্র এবং স্বেচ্ছাসেবক চিকিৎসক দিয়ে সহায়তা করে। ২০০৮ সালে পিআরসি সামোয়ার শিক্ষানীতি বাস্তবায়নের জন্য প্রায় ১,৩৬০,০০০ ইউরো দান করে।
২০০৮ সালের মার্চ মাসে তিব্বতে বিরাজমান অস্থিরতাকে কেন্দ্র করে সামোয়ান ফোনোর (সামোয়ার আইনসভা) স্পিকার তলফুয়াইভ্যালেলেই ফ্যালেমো লেইয়াতাউয়া বলেন যে বৈদেশিক নেতৃবৃন্দর উচিত নয় চীনের "অভ্যন্তরীণ ব্যাপারে" হস্তক্ষেপ করা, এবং তাদের উচিত নয় দালাই লামার সাথে কথা বলা।
২০০৮ সালের জুন মাসে সামোয়া ঘোষণা করে যে এটি চীন এবং জাপানে কূটনৈতিক মিশন চালুক করতে যাচ্ছে, যা হবে এশিয়ায় চালু করা দেশটির প্রথম কূটনৈতিক অফিস। সেপ্টেম্বর মাসে চীনের পররাষ্ট্র মন্ত্রণালয় একটি বিবৃতিতে জানায় যে চীন এবং সামোয়া সর্বদাই "অর্থনীতি, বাণিজ্য, কৃষি, খেলাধুলা, সংস্কৃতি, শিক্ষা এবং স্বাস্থ্যখাতসহ আন্তর্জাতিক বিষয়সমূহে ফলদায়ী পারস্পরিক সহযোগিতা দিয়ে আসছে।" এবং চীন "সামোয়ার অর্থনৈতিক এবং সামাজিক উন্নতি জন্য শীঘ্রই আরো বেশি বাস্তবমুখী পদক্ষেপ গ্রহণ করবে।"
২০০৪ সালের বাংলা চলচ্চিত্ৰের তালিকা
২০০৪ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত চলচ্চিত্রসমূহের একটি তালিকা।
প্রভা চট্টোপাধ্যায়
প্রভা চট্টোপাধ্যায় ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
প্রভা চট্টোপাধ্যায় ১৮৯৭ সালে ঢাকা জেলা জন্মগ্রহণ করেন। তার পিতার নাম দুর্গামোহন চট্টোপাধ্যায় ও মাতার নাম সরোজিনী দেবী। সুরেশরঞ্জন চট্টোপাধ্যায় সাথে বিবাহ হয়। স্বামীর আদর্শে প্রভাবিত হয়ে রাজনীতিতে যোগ দেন
তিনি অসহযোগ ও জাতীয় আন্দোলনের যোগ দেওয়ার এবং তারপরে গ্রামে গ্রামে নারীদের মাঝে জাগরণের কাজ করেন। ১৯২০ সালে 'বালুরঘাট মহিলা সমিতি' প্রতিষ্ঠা করেন। ১৯৩০ সালে আইন-অমান্য আন্দোলনে মহিলাদের যুক্ত করার ক্ষেত্রে বিশেষ ভূমিকা রাখেন। ১৯৩০ সাল থেকে ১৯৪২ সাল পর্যন্ত মহিলা সমিতির মাধ্যমে নানা সেবামূলক কাজ করে থাকেন।
কিরিবাস–চীন সম্পর্ক
কিরিবাস—চীন সম্পর্ক হল কিরিবাস এবং গণপ্রজাতন্ত্রী চীনের মধ্যকার দ্বিপাক্ষিক সম্পর্ক। কিরিবাস সরকার প্রজাতন্ত্রী চীনকে স্বীকৃতি দিয়েছে, এবং "ওয়ান চায়না পলিসি" অনুযায়ী বেইজিংয়ের সাথে বর্তমানে কিরিবাসের আনুষ্ঠানিক কোনো সম্পর্ক নেই। কারণ এ নীতি অনুযায়ী আরওসিকে স্বীকৃতি দেওয়া রাষ্ট্রের সাথে চীন সম্পর্ক রাখে না। তবে পূর্বে এ দুই রাষ্ট্রের মধ্যে সম্পর্ক বিদ্যমান ছিল।
প্রজাতন্ত্রী চীন তথা তাইওয়ান এবং গণপ্রজাতন্ত্রী চীনের জন্য ওশেনিয়া সর্বদাই একটি কূটনৈতিক প্রতিযোগিতার কেন্দ্র। ওশেনিয়ার আটটি রাষ্ট্র পিআরসিকে, আর ছয়টি রাষ্ট্র আরওসিকে স্বীকৃতি দিয়ে আসছে। আটলান্টিক তীরবর্তী রাষ্ট্রসমূহ তাদের বৈদেশিক নীতিতে পরিবর্তন আনা মাত্র এই নম্বরে কিছুটা তারতম্য আসে, এবং কূটনৈতিক স্বীকৃতি বেইজিং থেকে তাইপেইতে চলে আসে। "ওয়ান চায়না পলিসি" অনুযায়ী কোনো রাষ্ট্রই দুই চীনের সাথে কূটনৈতিক সম্পর্ক বজায় রাখতে পারবে না। আর এর ফলে আটলান্টিকের ছোট রাষ্ট্রসমূহও পিআরসি এবং আরওসি উভয় রাষ্ট্রের জন্য কূটনৈতিক প্রতিযোগিতার ময়দান। ২০০৩ সালে গণপ্রজাতন্ত্রী চীন প্যাসিফিক আইল্যান্ডস ফোরামের সাথে কূটনৈতিক বন্ধন সুদৃঢ় করার ঘোষণা দেয়। একই সাথে সংস্থাটিকে দেওয়া অর্থনৈতিক সহায়তামূলক কার্যক্রম জোরালো করার কথাও বলেন। একই সাথে পিআরসির প্রতিনিধি ঝউ হোয়েনঝং বলেন, "পিআইএফের উচিত তাইওয়ানের সাথে যেকোনো প্রকার চুক্তি থেকে বিরত থাকে, তা হতে পারে আনুষ্ঠানিক চুক্তি বা মৌখিক।" ২০০৬ সালে গণপ্রজাতন্ত্রী চীনের প্রধানমন্ত্রী ওয়েন জিয়াবো ঘোষণা করেন, যে পিয়ারসি আটলান্টিক দ্বীপরাষ্ট্রসমূহের সাথে তাদের অর্থনৈতিক সহযোগিতা বৃদ্ধি করবে। পিআরসি আরো অর্থনৈতিক সাহায্য দেবে, আটলান্টিকের উন্নয়নশীল রাষ্ট্রসমূহের জন্য শুল্প প্রত্যাহার করে নেবে, ঐ সকল রাষ্ট্রসমূহের বার্ষিক ঋণ দেবে, বিনামূল্যে ম্যালেরিয়া-বিরোধী ঔষধ দেবে এবং দ্বীপরাষ্ট্রসমূহের দুই হাজার সরকারি কর্মকর্তা এবং প্রযুক্তিবিদদের প্রশিক্ষণের ব্যবস্থা করবে। ২০০৬ সালে ওয়েনের মাধ্যমে প্রথমবারের মত কোনো চীনের প্রধানমন্ত্রী আটলান্টিক দ্বীপসমূহে সফরে যায়, যাকে "তাইপেই টাইমস" "চীন এবং তাইওয়ানের মধ্যে একটি দীর্ঘস্থায়ী কূটনৈতিক যুদ্ধ-ময়দান" হিসেবে অভিহিত করে। একইভাবে সাউথ প্যাসিফিক বিশ্ববিদ্যালয়ের প্যাসিফিক স্টাডিজ বিভাগের অধ্যাপক রন ক্রোকম্বে বলেন, "আটলান্টিকে চীনের সফরসংখ্যা অন্য যেকোনো দেশের তুলনায় বেশি"।
কিরিবাস ১৯৮০ সালে প্রথম গণপ্রজাতন্ত্রী চীনের সাথে সম্পর্ক স্থাপন করে এবং তেইশ বছর ধরে তা নির্বিঘ্নে পরিচালিত হয়। ২০০৩ সালে নভেম্বর মাসে তারাওয়া তাইপেইয়ের সাথে কূটনৈতিক সম্পর্ক স্থাপন করে। সাথে সাথেই বেইজিং দেশটির সাথে সম্পর্ক বিচ্ছিন্ন করে। পিআরসির জন্য কিরিবাসের সাথে সম্পর্ক তুলনামূলকভাবে অধিক গুরুত্বপূর্ণ, কারণ সেখানে ১৯৯৭ সালে একটি কৃত্রিম উপগ্রহ শনাক্তকরণ যন্ত্র স্থাপন করেছিল বেইজিং। ফলে সম্পর্ক বিছিন্নের তিন সপ্তাহ পর কিরিবাসের রাষ্ট্রপতি আনোতে তংকে তাইওয়ানের সাথে সম্পর্ক বিচ্ছিন্ন করে "ওয়ান চায়না পলিসির" প্রতি তার স্বীকৃতি পুনঃস্থাপনের জন্য বলে। সম্পর্ক বিচ্ছিন্নের তিন সপ্তাহ পরই, কিরিবাসে তারা তাদের কৃত্রিম উপগ্রহ শনাক্তকরণ যন্ত্রের উপর থেকে অধিকার হারায়; কারণ তখন কিরিবাস জাতিসংঘে তাইওয়ানকে সমর্থন করতে শুরু করে।
২০০৪ সালে রাষ্ট্রপতি তং বলেন যে তিনি বিশ্বাস করেন পিআরসি এখনও তার দেশের উপর প্রভাব বিস্তার করতে চেষ্টা করছে।
ইসরায়েল–মালদ্বীপ সম্পর্ক
মালদ্বীপ-ইসরায়েল সম্পর্ক বলতে মালদ্বীপ ও ইসরায়েল এর মধ্যে গড়ে উঠা বৈদেশিক কুটনৈতিক সম্পর্ককেই বুঝায়। ১৯৭৮ থেকে ২০০৮ পর্যন্ত এই দুই দেশের মাঝে কোন প্রকার আনুষ্ঠানিক সম্পর্ক ছিলনা। ২০০৮ এ মালদ্বীপের নব নির্বাচিত রাষ্ট্রপতি মোহাম্মদ নাশিদ, জাতিসংঘ সাধারণ পরিষদে অধিবেশনে তার নিজ বক্তৃতায় ইসরায়েল এর সাথে মালদ্বীপের কুটনৈতিক সম্পর্ক গড়ে তোলার আগ্রহ প্রকাশ করেন। ইসলামিক দেশ হিসাবে আভ্যন্তরীন ভাবে এই মতের যথেষ্ট বিরোধিতা এসেছিল তবে সব ধরনের প্রতিকূলতা পেরিয়ে ২০০৯ এর ২৫শে সেপ্টেম্বর ইসরায়েল এর সাথে মালদ্বীপের কুটনৈতিক সম্পর্ক এর পত্তন ঘটে যা কিনা ইসরায়েলকে মুসলিম বিশ্ব থেকে অবরুদ্ধ রাখার ১৫ বছরের ১ম পরিবর্তন(মালদ্বীপের আগে মুসলিম বিশ্বের মিশর ও জর্দান ব্যতিত অপর কোন দেশ ইসরায়েলকে স্বাধীন দেশ হিসাবে তাদের স্বীকৃতি প্রদান করেনি)। ইসরায়েল এর রাষ্ট্রদূত হিসাবে আব্রাহাম ডারোম মালদ্বীপে প্রবেশ করেন এবং এটাই ছিল মালদ্বীপে প্রথম কোন বৈদেশিক রাষ্ট্রদূত এর আগমন ও অবস্থান। পরবর্তীতে দ্বিপাক্ষিক স্বাস্থ্য, শিক্ষা ও সংস্কৃতি, এবং পর্যটনের উপর সহযোগিতার চুক্তি স্বাক্ষরিত হয়।
যখন প্রবলভাবে মুসলিম বিশ্বে তথা সারাবিশ্বে ফিলিস্তিনিদের বিষয়কে প্রাধান্য ও সহায়তা দেওয়া হচ্ছিল, মালদ্বীপকে সামনের সারিতে পাওয়া যায়নি এবং সার্কভুক্ত দেশের মাঝে ইসরায়েল সম্পর্ক বিষয়ের (ইসরায়েল এর স্বাধীন দেশ হিসাবে স্বীকৃতি, তাদের বৈদেশিক নীতি বা মধ্যপ্রাচ্যের সাথে বিরোধ) প্রশ্নে মৌন থেকে গেছে। তবে জাতিসংঘের সার্বজনীনতার অঙ্গীকার বজায় ও সমুন্নত রাখার নিমিত্তে ইসরায়েল পুনর্বাসন প্রস্তাব প্রথম ভাগ থেকেই মালদ্বীপ সমর্থন করেছিল। ২০০৫ সালে মার্কিন যুক্তরাষ্ট্র কতৃক আনা হলোকস্ট এর প্রতি শোক-স্মরণিক এ মালদ্বীপ যৌথভাবে পৃষ্ঠপোষকতা করে এবং ২০০৭ সালে যুক্তরাষ্ট্র এর নেতৃত্বে "হলোকস্ট প্রতিবাদ" আইনের সমর্থনেও যৌথভাবে পৃষ্ঠপোষকতা করে। ওসলো চুক্তির সমর্থনের অংশ হিসাবে মালদ্বীপ ইসরায়েলের প্রতি বেসরকারি খাতের বিধিনিষেধ শিথিল করে।
২০১৩ এর নভেম্বরের নির্বাচন পেক্ষাপটের যথেষ্ট পরিবর্তন আনে। নির্বাচনে মামুন আব্দুল গাইয়ুম এর ভাই ইয়ামিন আব্দুল গাইয়ুম ৫১.৩৯% সমর্থন নিয়ে জয়লাভ করলে ইসরায়েলের সাথে সম্পর্ক বেশ শিথিল আকার ধারন করে এবং পরবর্তীতে ইসরায়েল কতৃক গাজা ভূখণ্ডে ২০১৪ ইসরায়েলের ফিলিস্তিন আক্রমণ (৫০০ অধিক ফিলিস্তিনি মারা যায়) এর প্রতিবাদে ২২ জুলাই, ইসরায়েলের সকল ধরনের পণ্যের উপর বয়কট ঘোষনা করে এবং গাজার উপর সকল ধরনের বোমা বিস্ফোরন বন্দ হওয়ার পূর্ব পর্যন্ত ইসরায়েলের সাথে করা স্বাস্থ্য, শিক্ষা ও সংস্কৃতি, এবং পর্যটনের উপর সহযোগিতার চুক্তি স্থগিত করে এবং একই সাথে গাজার মুসলিমদের প্র সাহায্যের হাত বাড়িয়ে দেয়।
লি মিন-হো
লি মিন-হো (, জন্ম ২২ জুন, ১৯৮৭) একজন দক্ষিণ কোরীয় অভিনেতা ও গায়ক। তিনি ২০০৯ সালের টিভি ধারাবাহিক বয়েজ অভার ফ্লাওয়ার-এ অভিনয় করে কোরিয়া ও এশিয়ার বিভিন্ন অংশে খ্যাতি অর্জন করেন। এই ভূমিকায় অভিনয় করে তিনি ৪৫ তম বেকসাং আর্টস অ্যাওয়ার্ড এ সেরা নবাগত অভিনেতার সম্মাননা পান। এছাড়াও তিনি "সিটি হান্টার" (২০১১) and "The Heirs" (২০১৩) এর জন্য জনপ্রিয়. ২০১৫ সালে তিনি গ্যাংনাম ব্লুজ চলচ্চিত্রে প্রথম নাম ভূমিকায় অভিনয় করার সুযোগ পান 'Gangnam Blues", এরপর ২০১৬ সালে চীনা প্রযোজনায় বাউন্টি হান্টারস নামে চলচ্চিত্রে অভিনয় করেন "Bounty Hunters" (২০১৫). আবারো ২০১৬ সালে তিনি 'দ্যা লিজেন্ট অফ দ্যা ব্লু সি' "The Legend of the Blue Sea" তে প্রধান চরিত্রে অভিনয় করছেন।
লি মিন-হো এর সাফল্য তাকে এশিয়ার একজন প্রথম সারির তারকার সম্মাণে ভূষিত করেছে।
সিরিয়া-ফ্রান্স যুদ্ধ
ফ্রান্স-সিরিয়া যুদ্ধ ১৯২০ সালে সংঘটিত হয়। যুদ্ধের ধারাবাহিক সংঘর্ষের পর ফরাসিরা বাদশাহ ফয়সালের বাহিনীকে পরাজিত করে এবং ১৯২০ সালের ২৪ জুলাই দামেস্কে প্রবেশ করে। ২৫ জুলাই আলাউদ্দিন আল-দারাওবিকে প্রধান করে একটি নতুন ফরাসিপন্থি সরকার গঠিত হয়। এরপর সিরিয়াকে কয়েকটি রাষ্ট্রে বিভক্ত করা হয়। ব্রিটিশরা পরবর্তীতে ফয়সালকে ইরাকের বাদশাহ হিসেবে অধিষ্ঠিত করে।
প্রথম বিশ্বযুদ্ধের শেষদিকে এডমন্ড এলেনবির ইজিপশিয়ান এক্সপেডিশনারি ফোর্স‌ ১৯১৮ সালের ৩০ সেপ্টেম্বর দামেস্ক দখল করে। এরপর ৩ অক্টোবর ফয়সাল দামেস্ক আসেন। ১৯১৯ সালের ৫ অক্টোবর এলেনবির সম্মতিক্রমে ফয়সাল দামেস্কে নতুন আরব সরকার গঠনের ঘোষণা দেন।
ফ্রান্স ও ব্রিটেনের মধ্যে সাইকস-পিকট চুক্তি বাস্তবায়নের পর ফরাসিরা লেভান্টে সামরিক প্রশাসন কায়েম করে। জেনারেল হেনরি গোরাওডকে মধ্যপ্রাচ্যে ফরাসি সরকারের প্রতিনিধি ও ফরাসি বাহিনীর কমান্ডার নিযুক্ত করা হয়।
সিরিয়ান জাতীয়তাবাদিরা নিজেদের পূর্ণ স্বাধীনতা দাবি করেছিল। ১৯১৯ সালের ৩ জুন প্রথম সিরিয়ান কংগ্রেস অনুষ্ঠিত হয় এবং হাশিম আল-আতাসি এর প্রেসিডেন্ট হন। ২৫ জুন কিং-ক্রেন কমিশন প্রতিবাদের মুখে দামেস্কে আসে। ২ জুলাই সিরিয়ান কংগ্রেস ফয়সালকে বাদশাহকে করে সিরিয়াকে একটি স্বাধীন সাংবিধানিক রাজতান্ত্রিক রাষ্ট্র হিসেবে গঠনের জন্য কয়েকটি প্রস্তাব পাস করে। ফয়সালের ধারণা ছিল যে ব্রিটিশ বা মার্কিনীরা তার সহায়তায় এগিয়ে আসবে এবং ফরাসিদের বিরুদ্ধে হস্তক্ষেপ করবে। কিন্তু তার ধারণা ভুল প্রমাণিত হয়। ইঙ্গ-ফরাসি চুক্তির ফলে ব্রিটিশরা সিরিয়া থেকে ফিরে আসে ফলে সিরিয়ায় তাদের সামরিক সংশ্লিষ্টতা শেষ হয়।
১৯২০ সালের জানুয়ারিতে ফয়সালের সাথে ক্লেমেনশর আলোচনা হয়। এতে তাকে জানানো হয় যে ফরাসিরা সিরিয়া রাষ্ট্রের অস্তিত্ব মেনে নেবে এবং সিরিয়ায় সেনা মোতায়েন করবে না যদি শুধুমাত্র ফরাসি সরকারকে উপদেষ্টা, পরামর্শক ও প্রযুক্তি বিশেষজ্ঞ সরবরাহ করতে দেয়া হয়। তবে ফরাসি বিরোধী স্বাধীনতাকামীরা তা মেনে নেয়নি।
ক্লেমেনশর সাথে আলোচনার পর সিরিয়া জুড়ে ফরাসি বাহিনীর উপর হামলা শুরু হয়। সেই বছরের ৮ মার্চ সিরিয়ান কংগ্রেস ফয়সালকে বাদশাহ করে সিরিয়া আরব রাজতন্ত্র প্রতিষ্ঠার ঘোষণা করে এবং হাশিম আল-আতাসিকে প্রধানমন্ত্রী নিযুক্ত করা হয়।
এই পদক্ষেপ ব্রিটেন ও ফ্রান্স মেনে নেয়নি। সিরিয়ায় ফ্রান্সের মেন্ডেট প্রতিষ্ঠার জন্য এপ্রিলে লীগ অব নেশন্স সান রেমো সম্মেলন আহ্বান করে। আরব জাতীয়তাবাদিদের সাথে ফ্রান্সের সংঘাত তীব্রতর হতে থাকে।
মেন্ডেট প্রণীত হওয়ার পর ফরাসি জেনারেল গোরাওড সিরিয়ান সরকারকে সেনাবাহিনী ভেঙে দিয়ে ফরাসিদের হাতে নিয়ন্ত্রণ হস্তান্তরের সময়সীমা বেঁধে দেন। বাদশাহ ফয়সাল ১৯২০ সালের ১৪ জুলাই ফরাসিদের কাছে আত্মসমর্পণ করেন। কিন্তু তার প্রতিরক্ষামন্ত্রী জেনারেল ইউসুফ আল-আজমা তাকে উপেক্ষা করে ফরাসিদের সাথে লড়াইয়ের জন্য মায়সালুনের দিকে নিজ সৈনিকদের নিয়ে অগ্রসর হন। দামেস্কের সরকার নিজেদের বাহিনী ভেঙে দিয়ে ফরাসিদের দাবি মেনে নেয়।
ফয়সাল ফরাসিদের দাবি মেনে নিলেও ইউসুফ আল-আজমা তা মেনে নেননি। তিনি সৈনিক সংগ্রহ করে ফরাসিদের বিরুদ্ধে অগ্রসর হন। তাদের অস্ত্রশস্ত্র ফরাসিদের তুলনায় দুর্বল ছিল। অন্যদিকে ফরাসিরা উন্নত অস্ত্রে সজ্জিত ছিল। মায়সালুনে দুই পক্ষের মধ্যে সংঘটিত যুদ্ধে সিরিয়ানরা পরাজিত হয়। ইউসুফ আল-আজমা যুদ্ধে নিহত হন।
১৯২০ সালের ২৪ জুলাই ফরাসিরা দামেস্কে প্রবেশ করে। পরেরদিন আরব রাজতান্ত্রিক রাষ্ট্র বিলুপ্ত করে ফরাসি শাসন প্রতিষ্ঠিত হয়।
যশোর ইনস্টিটিউট পাবলিক লাইব্রেরি
যশোর ইনস্টিটিউট পাবলিক লাইব্রেরি বাংলাদেশের যশোর জেলায় অবস্থিত একটি প্রাচীন গ্রন্থাগার, যা ১৮৫১ সালে প্রতিষ্ঠিত হয়। ১৮৫৪ সালে যশোরের তৎকালীন জেলা কালেক্টর মিঃ আর সি রেকস এই প্রতিষ্ঠানের দায়িত্ব নেবায় তিনিই আনুষ্ঠানিক প্রতিষ্ঠাতা হিসাবে ইতিহাস স্বীকৃত হন। ১৯৯৮ সালের হিসেবে সংগৃহীত গ্রন্থের সংখ্যা সর্বমোট ৬৭,১৯৭; এর মধ্যে ৪৯,৩০৬ বাংলা, ১৭,৩৯১ ইংরেজি, ৩০০ আরবি, ফারসি ও উর্দু এবং ২০০ হাতে লেখা পান্ডুলিপি রয়েছে। হাজার বছরের পুরানো তুলট কাগজ ও তালপাতায় হাতে লেখা কতিপয় পান্ডুলিপি ও প্রতিলিপি রয়েছে।।
যখন অখন্ড ভারতে পাবলিক লাইব্রেরি প্রতিষ্ঠার আন্দোলন শুরু হয় সেই সূচনা লগ্নেই প্রতিষ্ঠিত হয় যশোহর পাবলিক লাইব্রেরি । সাধারণভাবে বিশ্বাস করা হয় যে, যশোহর পাবলিক লাইব্রেরি প্রতিষ্ঠাকাল ১৮৫৪ সাল। এবং এর প্রতিষ্ঠাতা হিসাবে যশোরের সে সময়ের জেলা কালেক্টর মিঃ আর সি রেকসই স্বীকৃত ।
১৮৫১ সালে যে প্রতিষ্ঠান যশোহর পাবলিক লাইব্রেরি নামে প্রতিষ্ঠিত হয়েছিল ১৯৮৩ সালে সংশোধিত নামকরণ হয় যশোর ইনস্টিটিউট পাবলিক লাইব্রেরি।
থীমুগ
থীমুগ (দিভেহি: ތީމުގެ, ) মালদ্বীপের  সাবেক প্রেসিডেন্ট এর প্রাসাদ হিসেবে পরিচিত। ১৯৯২ সালে তৎকালীন রাষ্ট্রপতি মামুন আব্দুল গাইয়ুম কর্তৃক রাষ্ট্রপতির মর্যাদা বাড়ানোর পর থীমুগ ২০০৮ সাল পর্যন্ত প্রেসিডেন্ট এর প্রাসাদ হিসেবে ছিল, যখন গাইয়ুম দেশের প্রথম গণতান্ত্রিক নির্বাচনে পরাজিত হন। মোহাম্মদ নাশিদ, নতুন নির্বাচিত প্রেসিডেন্ট থীমুগকে রক্ষণাবেক্ষণের ঘোষণা দেন এবং মালদ্বীপের নতুন সরকারি বাসভবন হিসেবে পুরাতন প্রেসিডেন্ট প্রাসাদ মুলিয়াগকে পুনরায় ঘোষণা করেন। বর্তমানে থীমুগ মালদ্বীপের সুপ্রিম কোর্ট ভবন হিসেবে ব্যবহৃত হয়।
থীমুগ মালদ্বীপের তৎকালীন লুনার রাজবংশের (১১৪১ থেকে ১৩৮৮)  প্রথমদিকের কিছু মুসলিম শাসকদের রাজবংশের নামে নামকরণ করা হয়।
গাইয়ুমের শাসনামলের সময় থীমুগ একটি স্থানীয় সাধারণ নাম হয়ে উঠে এবং মালদ্বীপবাসীর গর্বের প্রতীকে পরিণত হয়। প্রাসাদে বিশেষ দিবস উপলক্ষে এবং প্রতি ঈদে রাষ্ট্রপতির প্রতি অতিথিদের অভিবাদনসহ অসংখ্য অভ্যর্থনা অনুষ্ঠানের আয়োজন করে থাকে। পরবর্তীতে ২০০৮ এর নভেম্বরে সাবেক প্রেসিডেন্ট ইব্রাহিম নাসিরের মৃত্যুর পর, তাকে থীমুগের একটি গণকবরে সমাহিত করা হয় যাতে এখানে আসা  মানুষ তাকে সম্মান প্রদর্শন করতে পারে। ২০০৯ সালে প্রেসিডেন্ট এর প্রাসাদ মুলিয়াগে সরানো পর , থীমুগ শুধুমাত্র সে দিনের মত জনসাধারণের পরিদর্শনের জন্য খোলা হয়। এটাই ছিল প্রথম যেদিন থীমুগ জনসাধারণের পরিদর্শন এবং জানার জন্য উন্মুক্ত করা হয়।
এছাড়াও থীমুগ মালের একটি অত্যধিক পরিদর্শনকৃত পর্যটক আকর্ষণ ।
আওমোরি প্রশাসনিক অঞ্চল
আওমোরি প্রশাসনিক অঞ্চল (青森県 "আওমোরি কেন্‌") হল জাপানের তোওহোকু অঞ্চলের অন্তর্গত একটি প্রশাসনিক অঞ্চল। এর রাজধানী আওমোরি নগর।
মেইজি পুনর্গঠনের আগে আওমোরি প্রশাসনিক অঞ্চলটি পূর্বতন মুৎসু প্রদেশের উত্তরাংশ হিসেবে গণ্য হত। এদো যুগে হিরোসাকি পরিবার বর্তমান আওমোরি নগরের স্থানে একটি বন্দর তৈরি করতে শুরু করে। বন্দরের কাছে অবস্থিত ঘন সবুজ বন বন্দরে আগত জাহাজকে রাস্তা চিনতে সাহায্য করত। জাপানিতে এই নীলাভ সবুজ বন অর্থাৎ “আওই মোরি” থেকেই বর্তমান নগর ও অঞ্চল দুটিরই নামকরণ হয়েছে।
আওমোরি প্রশাসনিক অঞ্চল তার বর্তমান রূপ পায় ১৮৭১ খ্রিঃ। আওমোরি শহরের প্রতিষ্ঠাকাল ১৮৮৯ খ্রিঃ। ১৮৯৮ খ্রিঃ, ২৮,০০০ জনসংখ্যা সম্বলিত আওমোরি শহরকে নগরের মর্যাদা দেওয়া হয়।
১৯১০ এর মে মাসে য়ুকাতা জেলায় এক অগ্নিকাণ্ডে আওমোরি নগর ব্যাপক ক্ষয়ক্ষতির সম্মুখীন হয়। দ্বিতীয় বিশ্বযুদ্ধ চলাকালীন ১৯৪৫ এর ২৮শে জুলাই কতকগুলি মার্কিন বি২৯ বোমারু বিমান নগরের ৯০% ধ্বংস করে।
রেডিও আওমোরি ১৯৫১ খ্রিঃ প্রথম সম্প্রচার করে। চার বছর পর প্রথম মাছের নিলাম অনুষ্ঠিত হয়। ১৯৫৮ খ্রিঃ পৌর মাছের বাজার এবং সাধারণ হাসপাতাল খোলা হয়। ঐ বছরেই উপদ্বীপের শেষ মাথায় মিন্‌মায়া গ্রামের সাথে ৎসুগারু লাইনের মাধ্যমে রেল যোগাযোগ স্থাপিত হয়।
২৩ বছর শ্রম ও ৭০,০০০ কোটি ইয়েন বিনিয়োগের পর ১৯৮৫ এর মার্চে হোক্কাইদো ও হোনশু দ্বীপের সংযোজক সেইকান্‌ সুড়ঙ্গের কাজ শেষ হয়। এই ধরণের সুড়ঙ্গের মধ্যে এটিই বিশ্বে দীর্ঘতম। এর প্রায় তিন বছর পর, ১৩ই মার্চ ১৯৮৮ তে ৎসুগারু-কাইকিয়ো রেললাইনের উদ্বোধন হয় এবং একই সাথে সেইকান্‌ ফেরি পরিষেবার ইতি ঘটে।
১৯৯৩ এর এপ্রিল মাসে আওমোরি পাবলিক কলেজ প্রতিষ্ঠা হয়। পরের বছর আগস্ট মাসে হাঙ্গেরির কেক্সকেমেট নগরের সাথে আওমোরি একটি “শিক্ষা, সংস্কৃতি ও বন্ধুত্ব বিনিময়ের” চুক্তি করে। এক বছর পর দক্ষিণ কোরিয়ার পিয়ংতায়েক শহরের সঙ্গেও একই রকম চুক্তি করে। সাংস্কৃতিক বিনিময় শুরু হয় আওমোরির তরফ থেকে কাষ্ঠফলক মুদ্রণ ও চিত্রকলার ব্যবসার মাধ্যমে।
২০০৭ এর জুন মাসে চারজন উত্তর কোরীয় দেশত্যাগী ৬ দিন সমুদ্র পাড়ি দিয়ে আওমোরি প্রশাসনিক অঞ্চলে পৌঁছায়।
২০১১ এর মার্চে ৯ মাত্রার এক ভূমিকম্প জাপানের পূর্ব উপকূলে আঘাত করে। এর ফলে জন্মানো সুনামিতে আওমোরি প্রশাসনিক অঞ্চলের উত্তর-পূর্ব উপকূল ক্ষতিগ্রস্ত হয়।
আওমোরি হল হোনশু দ্বীপের সর্বাপেক্ষা উত্তরে অবস্থিত প্রশাসনিক অঞ্চল এবং এর উত্তরে অবস্থিত ৎসুগারু প্রণালীর অপর পাড়ে রয়েছে হোক্কাইদো দ্বীপ। এর দক্ষিণে আছে আকিতা ও ইওয়াতে প্রশাসনিক অঞ্চল। শিমোকিতা উপদ্বীপের ওমা শহর হল হোনশুর উত্তরতম বিন্দু। শিমোকিতা ও ৎসুগারু উপদ্বীপের মাঝে রয়েছে মুৎসু উপসাগর। পূর্বোক্ত দুই উপদ্বীপের মাঝে রয়েছে ক্ষুদ্র নাৎসুদোমারি উপদ্বীপ, যা ওওউ পর্বতমালার উত্তর প্রান্ত সূচিত করে।
২০১২ এর ১লা এপ্রিলের হিসেব অনুযায়ী আওমোরি প্রশাসনিক অঞ্চলের ১২ শতাংশ ভূমি সংরক্ষিত বনাঞ্চল। এর মধ্যে আছে তোওয়াদা-হাচিমান্তাই জাতীয় উদ্যান, শিমোকিতা হান্তোও ও ৎসুগারু উপ-জাতীয় উদ্যান এবং আটটি প্রশাসনিক আঞ্চলিক উদ্যান।
আওমোরি প্রশাসনিক অঞ্চলের জলবায়ু মোটের উপর শীতল। বছরে চারটি স্পষ্ট ঋতু আছে এবং গড় তাপমাত্রা ১০⁰সি। অঞ্চলের পূর্বদিকে প্রশান্ত মহাসাগরীয় উপকূল ও পশ্চিমে জাপান সাগরের উপকূলীয় অঞ্চল দুটির মধ্যে জলবায়ুর তারতম্য দেখা যায়। এই দুই উপাঞ্চলের মাঝ বরাবর উত্তর-দক্ষিণে বিস্তৃত আছে ওওউ পর্বতমালা। আওমোরিতে সর্বনিম্ন নথিবদ্ধ উষ্ণতা -৯.৩⁰ সি এবং সর্বাধিক উষ্ণতা ৩৩.১⁰।